MT Il-Ġurnal Uffiċjali tal-Unjoni Ewropea C 373/1

F’konformità mad-dispożizzjonijiet tal-Artikolu 287(1) u (4) tat-TFUE u l-Artikoli 148(1) u 162(1) tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 u l-Artikoli 43, 48 u 60 tar-Regolament tal-Kunsill (KE) Nru 215/2008 tat-18 ta’ Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp, kif emendat bir-Regolament (UE) Nru 567/2014

il-Qorti tal-Awdituri tal-Unjoni Ewropea, fil-laqgħa tagħha tal-10 ta’ Settembru 2015, adottat

IR-RAPPORTI ANNWALI

għas-sena finanzjarja 2014.

Ir-rapporti, flimkien mar-risposti tal-istituzzjonijiet għall-osservazzjonijiet tal-Qorti, intbagħtu lill-awtoritajiet responsabbli mill-għoti tal-kwittanza u lill-istituzzjonijiet l-oħra.

Il-Membri tal-Qorti tal-Awdituri huma:

Vítor Manuel da SILVA CALDEIRA (President), Igors LUDBORŽS, Jan KINŠT, Kersti KALJULAID, Karel PINXTEN, Henri GRETHEN, Szabolcs FAZAKAS, Louis GALEA, Ladislav BALKO, Augustyn KUBIK, Milan Martin CVIKL, Rasa BUDBERGYTĖ, Lazaros S. LAZAROU, Hans Gustaf WESSBERG, Pietro RUSSO, Ville ITÄLÄ, Kevin CARDIFF, Baudilio TOMÉ MUGURUZA, Iliana IVANOVA, George PUFAN, Neven MATES, Alex BRENNINKMEIJER, Danièle LAMARQUE, Nikolaos MILIONIS, Phil WYNN OWEN, Klaus-Heiner LEHNE, Oskar HERICS, Bettina JAKOBSEN.

RAPPORT ANNWALI DWAR L-IMPLIMENTAZZJONI TAL-BAĠIT

(2015/C 373/01)

WERREJ

Introduzzjoni ġenerali 7

Kapitolu 1 – Id-dikjarazzjoni ta’ assigurazzjoni u l-informazzjoni ta’ sostenn 9

Kapitolu 2 – Ġestjoni baġitarja u finanzjarja 65

Kapitolu 3 – Kisba ta' riżultati mill-baġit tal-UE 83

Kapitolu 4 – Dħul 127

Kapitolu 5 – “Kompetittività għat-tkabbir u l-impjiegi” 147

Kapitolu 6 – “Koeżjoni ekonomika, soċjali u territorjali” 165

Kapitolu 7 – “Riżorsi naturali” 213

Kapitolu 8 – “Ewropa Globali” 261

Kapitolu 9 – “Amministrazzjoni” 275

INTRODUZZJONI ĠENERALI 0.1. Il-Qorti Ewropea tal-Awdituri hija l-istituzzjoni stabbilita bit-Trattat biex twettaq l-awditu tal-finanzi tal-Unjoni Ewropea (UE). Bħala l-awditur estern tal-UE aħna naġixxu bħala l-gwardjan indipendenti tal-interessi finanzjarji taċ-ċittadini tal-Unjoni u nikkontribwixxu għat-titjib tal-ġestjoni finanzjarja tal-UE. Aktar informazzjoni dwar xogħolna tista' tinstab fir-rapport annwali tal-attività tagħna li, flimkien mar-rapporti speċjali tagħna dwar il-programmi ta' nfiq u d-dħul tal-UE u l-opinjonijiet tagħna dwar leġiżlazzjoni ġdida jew emendata, huma disponibbli fuq is-sit web tagħna: www.eca.europa.eu 0.2. Dan huwa t-38 rapport annwali tagħna dwar l-implimentazzjoni tal-baġit tal-UE u jkopri s-sena finanzjarja 2014. Rapport annwali separat ikopri l-Fondi Ewropej għall-Iżvilupp. 0.3. Il-baġit ġenerali tal-UE jiġi deċiż kull sena mill-Kunsill u mill-Parlament Ewropew. Ir-rapport annwali tagħna, flimkien mar-rapporti speċjali tagħna, jipprovdu bażi għall-proċedura ta’ kwittanza, li fiha l-Parlament Ewropew, wara rakkomandazzjoni mill-Kunsill, jiddeċiedi jekk il-Kummissjoni tkunx wettqet ir-responsabbiltajiet tagħha b'mod sodisfaċenti għall-implimentazzjoni tal-baġit. Aħna ngħaddu r-rapport annwali tagħna lill-parlamenti nazzjonali fl-istess żmien li ngħadduh lill-Parlament Ewropew u lill-Kunsill. 0.4. Il-parti ċentrali tar-rapport annwali tagħna hija d-dikjarazzjoni ta’ assigurazzjoni dwar l-affidabbiltà tal-kontijiet konsolidati tal-UE u dwar il-legalità u r-regolarità tat-tranżazzjonijiet (imsemmija fir-rapport bħala “regolarità tat-tranżazzjonijiet”). Aħna nissupplimentaw din id-dikjarazzjoni b’valutazzjonijiet speċifiċi ta’ kull qasam importanti ta’ attività tal-UE. 0.5. Sabiex inżidu l-utilità tar-rapport tagħna, l-istruttura tal-kapitoli tirrifletti l-intestaturi tal-qafas finanzjarju pluriennali (QFP). Il-qafas daħal fis-seħħ fl-2014, u huwa intenzjonat li jiddetermina d-daqs u d-distribuzzjoni tal-infiq tal-UE sal-2020. Dan għandu jagħmilha aktar faċli biex il-qarrejja jirrelataw is-sejbiet tar-rapport tagħna mal-informazzjoni rilevanti baġitarja u kontabilistika. 0.6. Ma hemm l-ebda rapport finanzjarju separat għal intestaturi individwali tal-QFP, u għalhekk il-konklużjonijiet ippreżentati fil-valutazzjonijiet speċifiċi ma jikkostitwixxux opinjonijiet tal-awditjar. Minflok, dawn il-kapitoli jippreżentaw kwistjonijiet sinifikanti li huma speċifiċi għal kull intestatura tal-QFP. 0.7. Ir-rapport tagħna din is-sena huwa organizzat kif ġej: — il-Kapitolu 1 fih id-dikjarazzjoni ta’ assigurazzjoni u sommarju tar-riżultati tal-awditu tagħna dwar l-affidabbiltà tal-kontijiet u dwar ir-regolarità tat-tranżazzjonijiet; — il-Kapitolu 2 jippreżenta s-sejbiet tagħna dwar il-ġestjoni baġitarja u finanzjarja; — il-Kapitolu 3 jikkontribwixxi għall-objettiv strateġiku tagħna li ntejbu l-obbligu ta' rendikont pubbliku tal-UE u jiffoka fuq il-punt sa fejn il-qafas tal-prestazzjoni jippermetti li l-Kummissjoni timmonitorja u tmexxi l-progress lejn l-Ewropa 2020; — il-Kapitolu 4 jippreżenta s-sejbiet tagħna dwar id-dħul; — il-Kapitoli 5 sa 9 juru (għall-Intestaturi 1a, 1b, 2, 4 u 5 tal-QFP) (1) ir-riżultati tal-ittestjar tagħna tar-regolarità tat-tranżazzjonijiet u eżaminar tas-sistemi u r-rapporti annwali tal-attività magħżula. 0.8. Ir-risposti tal-Kummissjoni (jew ir-risposti ta' istituzzjonijiet u korpi oħra tal-UE, fejn xieraq) għall-osservazzjonijiet tagħna huma ppreżentati fi ħdan id-dokument u d-deskrizzjoni tas-sejbiet u l-konklużjonijiet tagħna tieħu inkunsiderazzjoni r-risposti rilevanti tal-parti awditjata. Madankollu, hija r-responsabbiltà tagħna, bħala awditur estern, li nirrappurtaw is-sejbiet tal-awditjar tagħna, li nisiltu konklużjonijiet minn dawk is-sejbiet, u b'hekk li nipprovdu valutazzjoni indipendenti u imparzjali tal-affidabbiltà tal-kontijiet kif ukoll tar-regolarità tat-tranżazzjonijiet. (1) Aħna ma nipprovdux valutazzjoni speċifika għall-infiq taħt l-Intestatura 3 (Sigurtà u ċittadinanza) u l-Intestatura 6 (Kumpensi) tal-QFP.

KAPITOLU 1 Id-dikjarazzjoni ta’ assigurazzjoni u l-informazzjoni ta’ sostenn WERREJ Id-dikjarazzjoni ta’ assigurazzjoni tal-Qorti pprovduta lill-Parlament Ewropew u lill-Kunsill – Rapport tal-awditur indipendenti I-XII Introduzzjoni 1.1-1.3 L-infiq tal-UE huwa għodda sinifikanti għall-ilħuq tal-objettivi ta' politika 1.1-1.3 Sejbiet tal-awditjar għas-sena finanzjarja 2014 1.4-1.58 Il-kontijiet ma kinux affettwati minn dikjarazzjonijiet skorretti materjali 1.4-1.8 Regolarità tat-tranżazzjonijiet: ir-riżultati kumplessivi tal-awditjar tagħna, għalkemm stabbli, juru livell materjali ta' żball 1.9-1.29 Hemm ħafna forom ta’ miżuri korrettivi b'impatti differenti 1.30-1.44 Ir-rapport ta' sinteżi tal-Kummissjoni jikkonferma l-impatt materjali ta' żball fuq it-tranżazzjonijiet 1.45-1.57 Aħna ngħaddu każijiet ta’ frodi suspettata lill-OLAF 1.58 Konklużjonijiet 1.59-1.66 Anness 1.1 — Approċċ u metodoloġija tal-awditjar Anness 1.2 — Segwitu tal-osservazzjonijiet mis-snin preċedenti rigward l-affidabbiltà tal-kontijiet Anness 1.3 — Siltiet mill-kontijiet konsolidati 2014 Anness 1.4 — Il-livell ta' żball stmat (ir-rata tal-iżball l-aktar probabbli, MLE) – data storika u mhux aġġustata għall-2009 sal-2013 Anness 1.5 — Frekwenza ta' żbalji maqbuda fil-kampjunar tal-awditjar għas-sena 2014 ID-DIKJARAZZJONI TA' ASSIGURAZZJONI TAL-QORTI PPROVDUTA LILL-PARLAMENT EWROPEW U LILL-KUNSILL – RAPPORT TAL-AWDITUR INDIPENDENTI I. Aħna awditjajna: (a) il-kontijiet konsolidati tal-Unjoni Ewropea li jinkludu r-rapporti finanzjarji konsolidati (1) u r-rapporti aggregati dwar l-implimentazzjoni tal-baġit (2) għas-sena finanzjarja li ntemmet fil-31 ta’ Diċembru 2014, approvati mill-Kummissjoni fit-23 ta' Lulju 2015; u (b) il-legalità u r-regolarità tat-tranżazzjonijiet li fuqhom huma bbażati dawk il-kontijiet, kif meħtieġ bl-Artikolu 287 tat-Trattat dwar il-Funzjonament tal-Unjoni Ewropea (TFUE). Responsabbiltà tal-maniġment II. Skont l-Artikoli 317 sa 318 tat-TFUE u r-Regolament Finanzjarju, il-Kummissjoni hija responsabbli mit-tħejjija u l-preżentazzjoni ġusta tal-kontijiet konsolidati tal-Unjoni Ewropea abbażi ta' standards tal-kontabbiltà li huma aċċettati internazzjonalment għas-settur pubbliku u għal-legalità u r-regolarità tat-tranżazzjonijiet li fuqhom huma bbażati. Din ir-responsabbiltà tinkludi t-tfassil, l-implimentazzjoni u ż-żamma ta' kontroll intern rilevanti għat-tħejjija u l-preżentazzjoni ta' rapporti finanzjarji li jkunu ħielsa minn kwalunkwe dikjarazzjoni skorretta materjali, sew jekk minħabba frodi u sew jekk minħabba xi żball. Il-Kummissjoni terfa’ r-responsabbiltà aħħarija għal-legalità u r-regolarità tat-tranżazzjonijiet li fuqhom huma bbażati l-kontijiet tal-Unjoni Ewropea (l-Artikolu 317 tat-TFUE). Responsabbiltà tal-awditur III. Ir-responsabbiltà tagħna hija li, fuq il-bażi tal-awditu tagħna, nipprovdu lill-Parlament Ewropew u lill-Kunsill b'dikjarazzjoni ta' assigurazzjoni dwar l-affidabbiltà tal-kontijiet u dwar il-legalità u r-regolarità tat-tranżazzjonijiet li fuqhom huma bbażati. Aħna mexxejna l-awditu tagħna skont l-Istandards Internazzjonali tal-Awditjar u l-Kodiċijiet tal-Etika tal-IFAC u l-Istandards Internazzjonali tal-Istituzzjonijiet Supremi tal-Awditjar tal-INTOSAI. Dawn l-istandards jeżiġu li aħna nikkonformaw mar-rekwiżiti etiċi u li nippjanaw u nwettqu l-awditu biex niksbu aċċertament raġonevoli dwar jekk il-kontijiet konsolidati tal-Unjoni Ewropea jkunux ħielsa minn dikjarazzjoni skorretta materjali u dwar jekk it-tranżazzjonijiet li fuqhom jkunu bbażati jkunux legali u regolari. IV. Awditu jinvolvi t-twettiq ta’ proċeduri biex tinkiseb evidenza għall-awditjar dwar l-ammonti u d-divulgazzjonijiet fil-kontijiet konsolidati u dwar il-legalità u r-regolarità tat-tranżazzjonijiet li fuqhom huma bbażati. Il-proċeduri magħżula jiddependu fuq il-ġudizzju tal-awditur, inkluża valutazzjoni tar-riskji ta’ dikjarazzjoni skorretta materjali tal-kontijet konsolidati u ta’ nuqqas ta’ konformità materjali mit-tranżazzjonijiet ta’ bażi mar-rekwiżiti tal-qafas legali tal-Unjoni Ewropea, sew jekk minħabba frodi u sew jekk minħabba xi żball. Meta jsiru dawk il-valutazzjonijiet tar-riskji, jitqies il-kontroll intern rilevanti għat-tħejjija u l-preżentazzjoni ġusta tal-kontijiet konsolidati u l-legalità u r-regolarità tat-tranżazzjonijiet ta' bażi, sabiex jitfasslu proċeduri tal-awditjar li jkunu xierqa skont iċ-ċirkustanzi, iżda mhux bl-iskop li tiġi espressa opinjoni dwar l-effettività tal-kontroll intern. Awditu jinkludi wkoll l-evalwazzjoni tal-adegwatezza tal-politiki kontabilistiċi użati u r-raġonevolezza tal-istimi kontabilistiċi li jkunu saru, kif ukoll l-evalwazzjoni tal-preżentazzjoni kumplessiva tal-kontijiet konsolidati. V. Għad-dħul, l-eżaminar tagħna tar-riżorsi proprji bbażati fuq it-Taxxa fuq il-Valur Miżjud u fuq l-Introjtu Nazzjonali Gross jieħu bħala l-punt tat-tluq tiegħu l-aggregati makroekonomiċi rilevanti li fuqhom dawn jiġu kkalkulati, u jivvaluta s-sistemi tal-Kummissjoni għall-ipproċessar tagħhom sakemm il-kontribuzzjonijiet mill-Istati Membri jkunu ġew riċevuti u rreġistrati fil-kontijiet konsolidati. Għar-riżorsi proprji tradizzjonali, aħna neżaminaw il-kontijet tal-awtoritajiet doganali u nanalizzaw il-fluss tad-dazji sakemm l-ammonti jiġu riċevuti mill-Kummissjoni u rreġistrati fil-kontijiet. VI. Għall-infiq, aħna neżaminaw it-tranżazzjonijiet ta' pagament meta l-infiq ikun ġie mġarrab, irreġistrat u aċċettat. Dan l-eżaminar ikopri l-kategoriji kollha ta' pagamenti (inklużi dawk li jkunu saru għax-xiri ta' assi) minbarra pagamenti bil-quddiem fil-punt meta jsiru. Il-pagamenti bil-quddiem jiġu eżaminati meta r-riċevitur tal-fondi jkun meħtieġ jipprovdi jew jipprovdi ġustifikazzjoni għall-użu xieraq tagħhom u l-pagament bil-quddiem jiġi approvat jew isir rekuperabbli. VII. Aħna nqisu li l-evidenza għall-awditjar miksuba hija suffiċjenti u xierqa biex tipprovdi bażi għall-opinjonijiet tagħna. Affidabbiltà tal-kontijiet Opinjoni dwar l-affidabbiltà tal-kontijiet VIII. Fl-opinjoni tagħna, il-kontijiet konsolidati tal-Unjoni Ewropea għas-sena li ntemmet fil-31 ta' Diċembru 2014 jippreżentaw b'mod ġust, fl-aspetti materjali kollha, il-pożizzjoni finanzjarja tal-Unjoni fil-31 ta' Diċembru 2014, ir-riżultati tal-operazzjonijiet tagħha, il-flussi tal-flus tagħha, u l-bidliet fl-assi netti għas-sena li ntemmet dakinhar, skont ir-Regolament Finanzjarju u r-regoli kontabilistiċi bbażati fuq standards tal-kontabbiltà li huma aċċettati internazzjonalment għas-settur pubbliku. Legalità u regolarità tat-tranżazzjonijiet li fuqhom huma bbażati l-kontijiet Dħul Opinjoni dwar il-legalità u r-regolarità tad-dħul li fuqu huma bbażati l-kontijiet IX. Fl-opinjoni tagħna, id-dħul li fuqu huma bbażati l-kontijiet għas-sena li ntemmet fil-31 ta' Diċembru 2014 huwa legali u regolari fl-aspetti materjali kollha. Pagamenti Bażi għal opinjoni avversa dwar il-legalità u r-regolarità tal-pagamenti li fuqhom huma bbażati l-kontijiet X. L-infiq irreġistrat fl-2014 taħt l-Intestaturi 1 sa 4 (3) tal-qafas finanzjarju pluriennali, li jkopri n-nefqa operazzjonali, huwa milqut minn livell materjali ta' żball. Il-livell ta' żball stmat minna għall-pagamenti li fuqhom huma bbażati l-kontijiet huwa ta’ 4,4 %. Il-konklużjoni tagħna hija kkorroborata mill-analiżi tal-Kummissjoni dwar l-ammonti f'riskju ppreżentata fir-rapport ta' sinteżi. Opinjoni avversa dwar il-legalità u r-regolarità tal-pagamenti li fuqhom huma bbażati l-kontijiet XI. Fl-opinjoni tagħna, minħabba s-sinifikat tal-kwistjonijiet deskritti fil-paragrafu tal-bażi għal opinjoni avversa dwar il-legalità u r-regolarità tal-pagamenti li fuqhom huma bbażati l-kontijiet, il-pagamenti li fuqhom huma bbażati l-kontijiet għas-sena li ntemmet fil-31 ta' Diċembru 2014 huma milquta minn livell materjali ta' żball. Informazzjoni oħra XII. Id-dokument Diskussjoni u Analiżi tar-Rapport Finanzjarju mhuwiex parti mir-rapporti finanzjarji. L-informazzjoni mogħtija fid-dokument Diskussjoni u Analiżi tar-Rapport Finanzjarju hija konsistenti mar-rapporti finanzjarji. Settembru 2015 Vítor Manuel da SILVA CALDEIRA President Il-Qorti Ewropea tal-Awdituri 12, rue Alcide De Gasperi, 1615 Luxembourg, LUXEMBOURG L-OSSERVAZZJONIJIET TAL-QORTI INTRODUZZJONI L-infiq tal-UE huwa għodda sinifikanti għall-ilħuq tal-objettivi ta' politika 1.1. L-infiq tal-UE huwa strument sinifikanti għall-ilħuq tal-objettivi ta' politika. Strumenti sinifikanti oħrajn huma l-użu tal-leġiżlazzjoni u l-moviment liberu tal-oġġetti, tas-servizzi, tal-kapital u tal-persuni madwar l-Unjoni. Bħala medja, l-infiq tal-UE jirrappreżenta 1,9 % tan-nefqa totali tal-Istati Membri tal-UE għall-amministrazzjoni pubblika (ara l- Graff 1.1 ). 1.2. Ir-rwol tagħna, kif stabbiliti fit-Trattat, jinkludi li: — nivverifikaw jekk il-baġit tal-UE jintużax skont il-liġijiet u r-regolamenti applikabbli; — nesprimu l-opinjoni tagħna dwar il-kontijiet tal-UE; — nirrappurtaw dwar l-ekonomija, l-effiċjenza u l-effettività (4) tal-infiq tal-UE; u — nagħtu opinjonijiet dwar leġiżlazzjoni b’impatt finanzjarju proposta. Ix-xogħol tagħna ta' sostenn għad-dikjarazzjoni ta’ assigurazzjoni jissodisfa l-ewwel u t-tieni objettivi. Jgħinna nidentifikaw ir-riskji li jaffettwaw l-ekonomija, l-effiċjenza u l-effettività. U jipprovdi kontribut importanti għall-opinjonijiet tagħna dwar il-leġiżlazzjoni finanzjarja proposta. Graff 1.1 – Infiq tal-UE għall-2014 f'kull Stat Membru bħala sehem tan-nefqa totali għall-amministrazzjoni pubblika Sorsi: L-infiq tal-Unjoni Ewropea (data kontabilistika tal-Kummissjoni Ewropea, ikkompilata mill-QEA). In-nefqa totali tal-Istati Membri għall-amministrazzjoni pubblika: (L-Eurostat – Statistika tal-Gvernijiet – Dħul, infiq u aggregati prinċipali tal-Gvernijiet – Nefqa totali għall-amministrazzjoni pubblika għall-2014) (http://ec.europa.eu/eurostat/web/government-finance-statistics/data/database). Ara l- Anness 1.5 għal spjegazzjoni tal-kodiċijiet tal-pajjiżi. L-OSSERVAZZJONIJIET TAL-QORTI 1.3. Dan il-kapitolu tar-rapport annwali: — jistipula l-isfond għad-dikjarazzjoni ta’ assigurazzjoni tagħna u jiġbor fil-qosor l-approċċ tal-awditjar (ara l- Anness 1.1 ), is-sejbiet u l-konklużjonijiet tagħna; — janalizza n-natura tar-riskji differenti involuti fl-infiq tal-UE; u — jippreżenta l-azzjonijiet meħuda mill-Kummissjoni b'rispons għall-osservazzjonijiet u r-rakkomandazzjonijiet tagħna f'rapporti annwali preċedenti dwar l-affidabbiltà tal-kontijiet (ara l- Anness 1.2 ). SEJBIET TAL-AWDITJAR GĦAS-SENA FINANZJARJA 2014 Il-kontijiet ma kinux affettwati minn dikjarazzjonijiet skorretti materjali 1.4. L-osservazzjonijiet tagħna jikkonċernaw il-kontijiet konsolidati (5) (il-“kontijiet”) tal-Unjoni Ewropea għas-sena finanzjarja 2014. Aħna rċevejnihom, flimkien mal-ittra ta’ rappreżentazzjoni tal-uffiċjal tal-kontabbiltà, fit-23 ta’ Lulju 2015 (6). Il-kontijiet huma akkumpanjati minn dokument intitolat “Financial Statement Discussion and Analysis” (Diskussjoni u Analiżi tar-Rapport Finanzjarju) (7). Din l-analiżi mhijiex koperta mill-opinjoni tal-awditjar tagħna. Madankollu, skont l-istandards tal-awditjar, aħna vvalutajna l-konsistenza tagħha mal-informazzjoni fil-kontijiet. 1.5. Il-kontijiet (miġbura fil-qosor fl- Anness 1.3 ) juru li fil-31 ta’ Diċembru 2014 l-obbligazzjonijiet totali kienu jammontaw għal EUR 220,7 biljun meta mqabbla ma’ assi totali ta' EUR 162,7 biljun. Ir-riżultat ekonomiku għall-2014 jammonta għal defiċit ta’ EUR 11,3 biljun (ara wkoll il-paragrafi 2.12 u 2.13). 1.6. L-awditu tagħna sab li l-kontijiet ma kinux affettwati minn dikjarazzjonijiet skorretti materjali (ara wkoll l- Anness 1.2 ). L-osservazzjonijiet tagħna dwar il-ġestjoni finanzjarja u baġitarja tal-fondi tal-UE huma ppreżentati fil-Kapitolu 2. L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.7. Fl-2014 il-Kummissjoni għamlet bosta bidliet fil-preżentazzjoni tal-kontijiet. Dawn jieħdu kont tal-QFP il-ġdid, u jsaħħu aktar l-allinjament mal-istandards internazzjonali. Hemm titjib notevoli fil-preżentazzjoni ta’ ċerti noti għall-kontijiet (8). 1.7. Il-Kummissjoni tapprezza r-rikonoxximent tal-Qorti għat-titjib li sar. Dan it-titjib, bħalma huma d-divulgazzjonijiet volontarji fid-Diskussjoni u l-Analiżi dwar id-Dikjarazzjoni Finanzjarja, sar sabiex tinżamm il-pożizzjoni fuq quddiem nett tar-rapportar finanzjarju fis-settur pubbliku billi jingħata tagħrif finanzjarju ta’ siwi għall-utenti tal-kontijiet tal-UE. Kwistjonijiet li jaffettwaw il-kontijiet 1.8. Il-kwistjonijiet li ġejjin jaffettwaw Il-kontijiet: 1.8. (a) Il-Kummissjoni għamlet progress f'termini tal-preżentazzjoni tan-Nota 6 għall-kontijiet (dwar “Protezzjoni tal-baġit tal-UE”) kif diskuss fil-paragrafu 1.13 tar-Rapport Annwali 2013 tagħna u fil-punt 2 tat-tabella ta' segwitu ta' din is-sena (l- Anness 1.2 ). In-nota issa tipprovdi informazzjoni aktar iffukata. Għall-koeżjoni, hija tiddivulga l-punt sa fejn il-korrezzjonijiet isiru qabel ma l-infiq jiġi rreġistrat, matul l-implimentazzjoni u fl-għeluq. In-nota issa tiddeskrivi (iżda mhux dejjem tikkwantifika) l-impatt tal-miżuri korrettivi (pereżempju, il-ħolqien ta' dħul assenjat, irtirar u sostituzzjonijiet mill-Istati Membri, eċċ.) fuq il-baġit tal-UE (9). (a) Rigward Nota 6, din tagħti ġabra fil-qosor tar-riżultati tal-azzjonijiet korrettivi tal-Kummissjoni (deċiżi u implimentati) u anki l-azzjonijiet preventivi tagħha għas-sena 2014. Aktar tagħrif dettaljat dwar dan is-suġġett huwa inkluż fil-Komunikazzjoni annwali tal-Kummissjoni dwar il-Protezzjoni tal-Baġit tal-UE. (b) In-Nota 2.5.2 dwar prefinanzjamenti (pagamenti bil-quddiem lill-Istati Membri) tindika li l-Kummissjoni għandha informazzjoni limitata dwar l-użu ta' fondi li jingħataw bil-quddiem għal strumenti finanzjarji taħt ġestjoni kondiviża (FISM) (EUR 3,8 biljun) u skemi oħra ta' għajnuna (EUR 3,6 biljun). Dan jista' jkollu impatt fuq il-valutazzjoni tagħhom fi tmiem is-sena. Jista' jkun li l-Kummissjoni tkun teħtieġ li tagħmel aġġustamenti sinifikanti fl-għeluq tal-perjodu ta' programmazzjoni 2007-2013. Regolarità tat-tranżazzjonijiet: ir-riżultati kumplessivi tal-awditjar tagħna, għalkemm stabbli, juru livell materjali ta' żball 1.9. Aħna neżaminaw id-dħul u l-infiq tal-UE biex nivvalutaw jekk humiex skont il-liġijiet u r-regolamenti applikabbli. Aħna nippreżentaw ir-riżultati tal-awditjar tagħna dwar id-dħul fil-Kapitolu 4 u dwar l-infiq fil-Kapitoli 5 sa 9 (ara t- Tabella 1.1 ). 1.10. Id-dħul kien ħieles minn żball materjali (ara l-paragrafu 4.26). Fl-infiq, aħna nkomplu nsibu livell materjali ta’ żball. Il-livell ta' żball stmat fl-infiq (wara li ttieħed kont ta' azzjonijiet korrettivi rilevanti, ara l-paragrafu 1.32 (10)) kien ta' 4,4 %, f'livell simili għal dak tal-2013 (4,5 % (11)) (ara t- Tabella 1.1 ). L-infiq fuq l-Intestatura 5 (“Amministrazzjoni”) tal-QFP kien ħieles minn żball materjali (ara l-paragrafu 9.15). L-infiq għall-intestaturi kollha li jifdal, li jkopri n-nefqa operazzjonali, kien milqut minn żball materjali (ara l-paragrafi 5.32 sa 5.33, 6.76 sa 6.77, 7.72 sa 7.73 u 8.26 sa 8.27). 1.10. Il-Kummissjoni għandha l-istess valutazzjoni bħal dik tal-Qorti dwar ħafna mill-iżbalji rrapportati fir-rigward tad-dħul fil-Kapitolu 4 u fir-rigward tan-nefqa fil-Kapitoli 5 sa 9, u se tagħmel segwitu kif dovut tal-iżbalji sabiex tipproteġi l-baġit tal-UE. Tabella 1.1 – Sommarju tar-riżultati tal-awditjar dwar ir-regolarità tat-tranżazzjonijiet għall-2014 Kapitolu tar-rapport annwali Intestatura tal-QFP Tranżazzjonijiet suġġetti għall-awditjar (biljun EUR) Livell ta' żball stmat għall-2014 (%) Intervall ta' fiduċja (%) Livell ta' żball stmat għall-2013 (%) Limitu inferjuri tal-iżball (LEL) Limitu superjuri tal-iżball (UEL) 5. Kompetittività Intestatura 1a 13,0 5,6 3,1 8,1 4,0 6. Koeżjoni Intestatura 1b 55,7 5,7 3,1 8,2 5,3 7. Riżorsi Naturali Intestatura 2 57,5 3,6 2,7 4,6 4,4 8. Ewropa Globali Intestatura 4 7,4 2,7 0,9 4,4 2,1 9. Amministrazzjoni Intestatura 5 8,8 0,5 0,1 0,9 1,1 Oħrajn (59) Intestaturi 3, 6 u oħrajn 2,1 — — — — Total 144,5 4,4 3,3 5,4 4,5 Dħul 143,5 0 0 0 0 L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.11. Ir-riżultati kumplessivi tal-awditjar kienu relattivament stabbli f’livell li jaqbeż b’mod sinifikanti l-punt ta' riferiment tagħna għall-materjalità matul l-aħħar tliet snin (ara l- Graff 1.2 ). 1.11. Il-Kummissjoni tinnota li r-rata ta’ żbalji rrapportati mill-Qorti hija stima annwali li tqis il-korrezzjonijiet tan-nefqa tal-proġetti li jinstabu qabel ma jitħabbar l-awditjar tal-Qorti. Il-Kummissjoni tissottolinja li hija marbuta bir-Regolament Finanzjarju, li jistipula fl-Artikolu 32(2)(e) li s-sistema ta’ kontroll intern tagħha għandha tiżgura, fost affarijiet oħra, “kontroll adegwat tar-riskji li jirrigwardaw il-legalità u r-regolarità tat-tranżazzjonijiet sottostanti filwaqt li jitqies kemm il-karattru pluriennali tal-programmi kif ukoll in-natura tal-pagamenti kkonċernati”. Fir-Rapport ta’ Sinteżi tal-2014 (COM(2015) 279 final), il-Kummissjoni kienet stmat li l-impatt futur tal-mekkaniżmi ta’ korrezzjoni jkun ta’ EUR 2,7 biljun, li jirrappreżentaw 1,9 % tal-pagamenti li saru mill-baġit tal-UE. Il-Kummissjoni se tkompli teżerċita r-rwol superviżorju tagħha billi timplimenta korrezzjonijiet finanzjarji u rkupri fil-livell li jikkorrispondi għal-livell ta’ irregolaritajiet u nuqqasijiet identifikati tul il-perjodu kollu u anki wara l-għeluq tal-programmi. Graff 1.2 – Il-livell ta' żball stmat (ir-rata tal-iżball l-aktar probabbli, MLE) (2012-2014) (12) Sors: Il-Qorti Ewropea tal-Awdituri. L-OSSERVAZZJONIJIET TAL-QORTI 1.12. L-infiq tal-UE huwa ddominat minn żewġ tipi ta’ programmi ta' nfiq li jinvolvu xejriet distinti ta’ riskju (13): — Programmi relatati ma' drittijiet, fejn il-pagament huwa bbażat fuq l-issodisfar ta’ ċerti kundizzjonijiet. Programmi bħal dawn jinkludu boroż ta’ studju għall-istudenti u għar-riċerka (il-Kapitolu 5), għajnuna diretta għall-bdiewa (il-Kapitolu 7), appoġġ baġitarju dirett (14) (il-Kapitolu 8), salarji u pensjonijiet (il-Kapitolu 9). — Skemi ta’ rimborż tal-ispejjeż, fejn l-UE tirrimborża spejjeż eliġibbli għal attivitajiet eliġibbli. Skemi bħal dawn jinkludu proġetti ta' riċerka (il-Kapitolu 5), skemi ta’ investiment fl-iżvilupp reġjonali u l-iżvilupp rurali (il-Kapitoli 6 u 7), skemi ta’ taħriġ (il-Kapitolu 6), u proġetti ta’ żvilupp (il-Kapitolu 8). L-OSSERVAZZJONIJIET TAL-QORTI IR-RISPOSTI MILL-KUMMISSJONI Aħna aġġornajna l-approċċ tal-awditjar tagħna … 1.13. Għall-2014 aħna aġġornajna l-approċċ tagħna għall-kwantifikazzjoni ta’ ksur serju tar-regoli tal-akkwist pubbliku. Dan irriżulta fi kjarifika tal-mod kif nivvalutaw l-impatt ta’ dan il-ksur. B’mod partikolari introduċejna approċċ proporzjonali għall-kalkolu ta’ żbalji relatati mal-modifika ta' kuntratti. 1.13. Il-Kummissjoni tilqa’ l-approċċ il-ġdid tal-Qorti għall-kwantifikazzjoni ta’ ksur serju tar-regoli tal-akkwist pubbliku. 1.14. Biex niżguraw il-kumparabbiltà tar-riżultati ppreżentati f’dan ir-rapport, aħna aġġustajna ċ-ċifri għall-2013 u l-2012 fit- Tabella 1.1 , u fil- Graffs 1.2 , 1.3 , 1.4, 1.5 u 1.6 skont l-approċċ aġġornat. L-informazzjoni storika mhux aġġustata dwar il-livell ta’ żball stmat irrappurtat fil-perjodu 2009-2013 tingħata fl- Anness 1.4 . L-impatt tal-aġġustament kien li l-livell kumplessiv ta’ żball stmat jitnaqqas b’0,2 % fl-2013 u b’0,3 % fl-2012. Dan l-aġġustament ma għandu l-ebda impatt fuq il-konklużjonijiet li wasalna għalihom f’kull waħda minn dawn is-sentejn. Huwa ċar li l-livell ta' żball jibqa’ materjali. 1.15. Fl-2015 se naġġustaw l-approċċ tagħna għall-kundizzjonalità skont il-bidliet fil-qafas legali tal-politika agrikola komuni. Se nirrappurtaw dwar informazzjoni li l-Kummissjoni tipprovdi fir-rigward tal-kundizzjonalità, iżda mhux se ninkludu aktar dan l-element fl-ittestjar tal-awditjar tagħna. Din is-sena sibna ħafna żbalji ta' kundizzjonalità li kienu jolqtu wieħed minn erba' azjendi agrikoli li saritilhom żjara. Il-kontribut tagħhom għal-livell kumplessiv ta’ żball stmat minna huwa ta' 0,2 punti perċentwali (2013: 0,2) (15) u huwa 0,6 punti perċentwali għall-kapitolu “Riżorsi Naturali” (2013: 0,5). 1.15. Il-Kummissjoni tilqa’ l-bidla fl-approċċ tal-Qorti mill-2015. Għall-2014, ittenni l-fehma tagħha li l-ksur tal-kundizzjonalità ma jaffettwawx l-kundizzjonijiet ta’ eliġibbiltà għall-pagamenti (ara t-tweġiba tal-Kummissjoni għall-paragrafu 7.7). L-OSSERVAZZJONIJIET TAL-QORTI … u l-istruttura tar-rapport annwali tagħna 1.16. Kif ġie deskritt fl-Introduzzjoni Ġenerali (il-paragrafi 0.5 sa 0.7), aħna aġġornajna l-istruttura tal-kapitoli fir-rapport annwali. Sabiex nippreservaw il-kumparabbiltà, qed nuru hawn taħt (il- Graff 1.3 ) kif ir-riżultati tal-awditjar tas-sena li għaddiet kienu jkunu jidhru taħt l-istruttura l-ġdida, filwaqt li nieħdu kont tal-approċċ aġġornat għall-kwantifikazzjoni tal-akkwist pubbliku (ara l-paragrafi 1.13 u 1.14). Aħna użajna dawn iċ-ċifri fit- Tabella 1.1 . Graff 1.3 – Riklassifikazzjoni tar-riżultati tal-awditjar għall-2013 ibbażata fuq l-istruttura tar-Rapport Annwali 2014 u b'kont meħud tal-approċċ aġġornat għall-kwantifikazzjoni ta’ żbalji fl-akkwist pubbliku Sors: Il-Qorti Ewropea tal-Awdituri, b’kont meħud tal-bidliet għall-istruttura tar-rapport annwali u l-approċċ aġġornat għall-kwantifikazzjoni ta’ ksur serju tar-regoli tal-akkwist pubbliku. 1.17. Kif jidher fil- Graff 1.4 , il-Koeżjoni kienet l-akbar kontributur għal-livell ta’ żball stmat minna għall-2014, segwita minn “Riżorsi Naturali”, “Kompetittività” u “Ewropa Globali”. Din id-distribuzzjoni hija f'konformità mas-sejbiet tagħna għall-2013. Graff 1.4 – Kontribut għal-livell kumplessiv ta’ żball stmat għall-2014, skont l-intestatura tal-QFP Sors: Il-Qorti Ewropea tal-Awdituri. L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.18. L-iżbalji ta' eliġibbiltà fl-iskemi ta' rimborż tal-ispejjeż jiddominaw l-iżbalji maqbuda għall-2014 (ara wkoll il-paragrafu 1.20 sa 1.22, il- Graff 1.5 u l- Graff 1.6 ). 1.18. (a) Għall-infiq ibbażat fuq rimborż, il-livell ta' żball stmat huwa ta' 5,5 % (2013: 5,6 %). Żbalji tipiċi f'dan il-qasam jinkludu: — spejjeż ineliġibbli inklużi fil-klejms għall-ispejjeż; — proġetti, attivitajiet u benefiċjarji ineliġibbli; — ksur serju tar-regoli tal-akkwist pubbliku matul is-sottomissjoni ta' offerti; u — ksur serju tar-regoli tal-akkwist pubbliku matul l-implimentazzjoni tal-kuntratti (jiġifieri modifiki li saru għall-kuntratti u għoti ta' xogħlijiet addizzjonali). (a) Il-Kummissjoni identifikat ukoll problemi simili waqt l-awditi tagħha. Saru sforzi konsiderevoli mill-Kummissjoni tul il-perjodu ta’ programmazzjoni 2007-2013 biex tkun identifikata l-kawża ewlenija tal-problemi u jkunu implimentati azzjonijiet korrettivi fejn meħtieġ. L-OSSERVAZZJONIJIET TAL-QORTI (b) Għall-programmi relatati ma' drittijiet, il-livell ta' żball stmat huwa ta' 2,7 % (2013: 3,0 %). Żbalji tipiċi f'dan il-qasam jinkludu: — dikjarazzjonijiet eċċessivi ta’ erjas agrikoli mill-bdiewa; u — żbalji amministrattivi li jaffettwaw il-pagamenti lill-bdiewa. Graff 1.5 – Kontribut għal-livell kumplessiv ta’ żball stmat, skont it-tip ta' żball Sors: Il-Qorti Ewropea tal-Awdituri. 1.19. Fil- Graff 1.5 , iċ-ċifri għall-2013 huma fuq l-istess bażi bħal dawk għall-2014, jiġifieri abbażi tal-approċċ deskritt fil-paragrafu 1.13. L-OSSERVAZZJONIJIET TAL-QORTI IR-RISPOSTI MILL-KUMMISSJONI Hemm relazzjoni qawwijia bejn it-tip ta’ nfiq u l-livelli ta’ żball 1.20. Aħna analizzajna r-relazzjoni bejn it-tip ta’ nfiq u r-riskju ta’ żball. Karatteristika tal-infiq tal-UE hija l-punt sa fejn il-kalkolu korrett tal-pagamenti li jsiru lir-riċevituri tal-finanzjament jiddependi fuq informazzjoni pprovduta mill-benefiċjarji nfushom. Dan huwa l-każ għall-akbar kategorija ta’ nfiq ibbażat fuq drittijiet – is-sussidji bbażati fuq l-erja li jitħallsu lill-bdiewa. Din ir-relazzjoni hija speċjalment sinifikanti fil-qasam ta' attivitajiet ta' rimborż: ir-riċevituri jridu jipprovdu informazzjoni li ssostni d-dikjarazzjoni tagħhom li jkunu involuti f’attività eliġibbli għall-appoġġ u li jkunu ġarrbu spejjeż li għalihom huma intitolati għal rimborż. Dan jaffettwa l-modi kollha ta’ ġestjoni (16). 1.20. Is-sistema integrata ta’ amministrazzjoni u ta’ kontroll (l-IACS, Integrated Administration and Control System) – li tinkludi s-sistema ta’ identifikazzjoni tal-irqajja’ tal-art (l-LPIS, Land Parcel Identification System) – tipprovdi kontribut sinifikanti għall-prevenzjoni tal-iżbalji u għat-tnaqqis tar-rata ta’ żbalji (ara l-paragrafu 7.32). L-LPIS hija stabbilita mill-awtoritajiet nazzjonali u minnhom issir il-manutenzjoni tagħha. Il-pagamenti lill-benefiċjarji finali huma possibbli biss wara li t-talba tagħhom tkun ġiet ikkontroverifikata mat-tagħrif disponibbli f’LPIS. Minħabba l-LPIS, il-livell ta’ żbalji għal sussidji skont wiċċ l-art huwa inqas mil-livell għal kull tip ieħor ta’ sussidju soġġett għal ġestjoni kondiviża. Il-Kummissjoni tikkunsidra li l-Kaxxa 1.2 u l-Kaxxa 1.3 jikkonfermaw din il-fehma. 1.21. Il- Graff 1.6 hija bbażata fuq l-ittestjar kollu tal-awditjar tal-infiq tal-UE matul l-aħħar sentejn (17), għar-rapporti annwali dwar il-baġit ġenerali u l-Fondi Ewropej għall-Iżvilupp. Il-flussi ta' pagamenti huma miġbura flimkien skont in-natura tagħhom. Id-daqs taċ-ċrieki f’din il-graff jirrappreżenta l-ponderazzjoni tagħhom fl-infiq kumplessiv; il-pożizzjoni tagħhom fuq il-linja ta' 45o tindika l-livelli relattivi ta’ żbalji stmati; il-lewn tagħhom jindika jekk l-infiq huwiex ibbażat fuq drittijiet jew fuq rimborż. 1.22. Din il-graff tinkorpora ż-żewġ elementi ta’ ġudizzju professjonali (il-valutazzjoni tal-impatt tas-sistemi u tar-riskji relatati mat-tip ta’ tranżazzjoni – ara l- Anness 1.1 , il-paragrafu 1) u l-elementi empiriċi (il-kejl ta’ livelli ta’ żball stmat fuq perjodu ta’ sentejn). Hija intenzjonata kemm li twieġeb għal talbiet mill-partijiet interessati għal aktar informazzjoni dwar profili differenti ta' riskju, kif ukoll li tassisti lill-Kummissjoni fit-teħid ta' azzjoni biex jiġu ttrattati oqsma b'livelli ta’ żbalji li jkunu persistentement għoljin. Graff 1.6 – Ir-relazzjoni bejn it-tip ta’ tranżazzjoni, ir-riskju, u l-livell ta’ żball stmat fit-tranżazzjonijiet tal-UE (2013-2014) 1 Ir-rimborż għal “Ewropa Globali” jinkludi proġetti b'multidonaturi li, fil-prattika, għandhom ħafna mill-attributi ta' nfiq ibbażat fuq drittijiet u huwa milqut minn livelli aktar baxxi ta’ żball. Sors: Il-Qorti Ewropea tal-Awdituri. L-OSSERVAZZJONIJIET TAL-QORTI IR-RISPOSTI MILL-KUMMISSJONI Riżultati f’oqsma differenti ta' nfiq juru xejriet distinti ta’ żball 1.23. “Kompetittività” (il-Kapitolu 5): il-livell ta’ żball stmat huwa ta’ 5,6 %, żieda fuq ir-riżultati ekwivalenti fl-2013 (4,0 % (18)). Il-biċċa l-kbira mill-infiq isir fuq bażi ta’ rimborż tal-ispejjeż u l-iżbalji hawnhekk essenzjalment jirriflettu kategoriji differenti ta’ spejjeż ineliġibbli (notevolment spejjeż għall-persunal, spejjeż diretti oħra u spejjeż indiretti). 1.23. Ara t-tweġibiet tal-Kummissjoni għall-Kapitolu 5 tar-Rapport Annwali (paragrafi 5.6 – 5.17). 1.24. “Koeżjoni” (il-Kapitolu 6): il-livell ta’ żball stmat huwa ta’ 5,7 %, żieda fuq ir-riżultati ekwivalenti fl-2013 (5,3 % (18)). Kważi l-infiq kollu f’dan il-qasam huwa f'forma ta' rimborż tal-ispejjeż. Il-kawżi prinċipali ta' żball jinkludu ksur serju tar-regoli tal-akkwist pubbliku (madwar nofs il-livell ta’ żball stmat), segwit minn spejjeż ineliġibbli fid-dikjarazzjonijiet tal-infiq (aktar minn kwart tal-livell ta' żball stmat). Nuqqas ta' konformità mar-regoli dwar l-għajnuna mill-Istat u proġetti ineliġibbli jikkostitwixxu l-bilanċ tal-iżbalji. 1.24. Ara t-tweġibiet tal-Kummissjoni għall-Kapitolu 6 tar-Rapport Annwali (paragrafi 6.23 – 6.45 u paragrafu 6.76). 1.25. “Riżorsi Naturali” (il-Kapitolu 7): il-livell ta’ żball stmat huwa ta’ 3,6 %, tnaqqis fuq ir-riżultati ekwivalenti fl-2013 (4,4 % (18)). Il-Fond Agrikolu Ewropew ta’ Garanzija (FAEG) jirrappreżenta aktar minn tliet kwarti tal-infiq f’dan il-qasam u huwa milqut inqas minn żball mill-iżvilupp rurali, fejn ilna nsibu livelli għoljin ta’ żball, b’mod partikolari fl-infiq organizzat abbażi tar-rimborż tal-ispejjeż. B'mod kumplessiv, il-klejms iddikjarati b'mod eċċessiv mill-bdiewa, dwar erjas agrikoli jew għadd ta’ annimali, kienu jikkontribwixxu għal madwar terz tal-livell ta’ żball stmat. Żbalji relatati ma' benefiċjarji, attivitajiet jew infiq ineliġibbli kienu t-tieni l-ogħla kontributur (kważi kwart tal-livell ta’ żball stmat). Il-ksur tal-kundizzjonalità (wieħed minn sitta) u żbalji amministrattivi (wieħed minn sitta) jikkostitwixxu l-elementi ewlenin li jifdal. 1.25. Ir-rata ta’ żbalji aktar baxxa għall-FAEG tirrifletti l-effettività tal-IACS, b’mod partikolari tal-LPIS, meta implimentata b’mod adegwat, fil-prevenzjoni tal-iżbalji mill-bidu nett tal-proċess. Il-Kummissjoni hija tal-fehma li l-IACS kollha kemm hi hija sistema solida għall-ġestjoni tan-nefqa tal-PAK. Ara wkoll it-tweġibiet fil-paragrafi 1.15 u 1.20, 7.15 sa 7.19 u 7.25 sa 7.29. 1.26. “Ewropa Globali” (il-Kapitolu 8): il-livell ta’ żball stmat huwa ta’ 2,7 %, żieda fuq ir-riżultati ekwivalenti fl-2013 (2,1 % (18)) (19). L-ispejjeż ineliġibbli rimborżati mill-Kummissjoni jirrappreżentaw aktar minn nofs it-total. Il-pagamenti li saru għal xogħlijiet, servizzi jew provvisti li ma kinux twasslu jirrappreżentaw kwart tat-total. Il-bqija tirriżulta minn nuqqas ta’ dokumenti ta’ sostenn (madwar wieħed minn għaxra tal-livell ta’ żball stmat), kalkolu skorrett tal-infiq, u nuqqas ta' konformità mar-regoli dwar l-akkwist. 1.26. Ara t-tweġibiet tal-Kummissjoni għall-Kapitolu 8 tar-Rapport Annwali (paragrafi 8.11 – 8.15). 1.27. “Amministrazzjoni” (il-Kapitolu 9): il-livell ta’ żball stmat huwa ta’ 0,5 %, tnaqqis fuq ir-riżultati ekwivalenti fl-2013 (1,1 % (18)). Il-biċċa l-kbira mill-infiq f’dan il-qasam huwa fuq is-salarji, il-pensjonijiet u l-allowances imħallsa mill-istituzzjonijiet u l-aġenziji tal-UE. Għadd żgħir ta’ żbalji fl-allowances kienu jirrappreżentaw il-biċċa l-kbira mill-iżball f’dan il-qasam, li bħala total mhuwiex materjali. 1.27. Ara t-tweġibiet tal-Kummissjoni għall-Kapitolu 9 tar-Rapport Annwali (paragrafi 9.13 – 9.17). 1.28. Kif spjegat fl-Introduzzjoni Ġenerali, aħna ma nippreżentawx kapitolu separat għall-infiq li jaqa' barra l-Intestaturi 1 – 2 u 4 – 5 tal-QFP. Għalhekk, l-infiq li jifdal, li jammonta għal EUR 2,1 biljun (1,5 % tal-infiq kopert mill-awditu tagħna), huwa rrappurtat f'dan il-kapitolu (20). Mit-total ta' EUR 2,1 biljun, EUR 0,5 biljun jirrappreżentaw l-infiq permezz ta' u minn 10 aġenziji koperti fir-rapporti annwali speċifiċi tagħna (21). L-iżbalji prinċipali identifikati f’dan il-qasam kienu r-rimborż ta' spejjeż ineliġibbli (ara l-Kaxxa 1.1). Kaxxa 1.1 – Eżempju ta' żbalji fl-ispejjeż rimborżati għal proġett taħt l-Intestatura 3 “Sigurtà u Ċittadinanza” tal-QFP Aħna ħadna kampjun ta' pagament li sar mill-Kummissjoni lil benefiċjarju li kien qed jaġixxi bħala l-koordinatur fuq proġett kollaborattiv taħt il-Programm Drittijiet Fundamentali u Ċittadinanza. Il-benefiċjarju, li kien korp pubbliku, issekonda żewġ membri permanenti tal-persunal (impjegati taċ-ċivil) fuq bażi part-time għall-proġett, u ddebita parti mis-salarji tagħhom fid-dikjarazzjoni tal-ispejjeż tal-proġett. Il-persunal sekondat irid jirrappreżenta spejjeż addizzjonali, li jistgħu jiġu ġġustifikati biss jekk l-ispejjeż effettivament jirriżultaw bl-ikkuntrattar ta' persunal ieħor biex jissostitwixxi l-impjegati taċ-ċivil fl-attivitajiet normali tagħhom. Billi l-benefiċjarju ma assenja l-ebda sostitut għall-impjegati taċ-ċivil, dawn l-ispejjeż huma ineliġibbli. B’kollox, l-ispejjeż ineliġibbli ddikjarati mill-benefiċjarju ammontaw għal EUR 58 000 mill-ispejjeż totali ddikjarati ta' EUR 2 37 000. Aħna qbadna spejjeż ineliġibbli rimborżati mill-Kummissjoni fi 8 mill-25 proġett ikkampjunat għall-Intestatura 3 tal-QFP. Il-Kaxxa 1.1 – Eżempju ta’ żbalji fl-ispejjeż rimborżati għal proġett taħt l-Intestatura 3 tal-QFP “Sigurtà u Ċittadinanza” Il-Kummissjoni kienet konxja sew mid-diffikultajiet li ffaċċaw il-korpi pubbliċi sabiex jirrispettaw ir-regola ta’ eliġibbiltà applikabbli għall-ispejjeż tal-persunal għall-korpi pubbliċi (jingaġġaw permezz ta’ kuntratt lil persunal ieħor biex jissostitwixxi lill-uffiċjal pubbliku fl-attivitajiet tiegħu tas-soltu). Minħabba dan, mill-2011 ’il quddiem, il-Kummissjoni mmodifikat ir-regoli ta’ eliġibbiltà applikabbli għall-persunal ta’ korpi pubbliċi, billi użat il-flessibbiltà pprovduta f’dan ir-rigward permezz tar-Regoli ta’ Implimentazzjoni għar-Regolament Finanzjarju. Għadaqstant, l-ispejjeż mhux eliġibbli li rriżultaw lill-Qorti fis-sovvenzjoni li ssemmiet (l-ispejjeż tal-persunal għal persunal f’korpi pubbliċi li mhuwiex assenjat bħala sostituzzjoni) issa jkunu kkunsidrati bħala eliġibbli. 1.29. Il-livell ta’ żball stmat fuq l-infiq taħt ġestjoni kondiviża meħud fl-intier tiegħu jammonta għal 4,6 % (2013: 4,9 % (22)) u fuq il-forom l-oħra kollha ta' nefqa operazzjonali (23) huwa ta' 4,6 % (2013: 3,7 % (22)). Il-livell ta’ żball stmat għan-nefqa amministrattiva huwa ta' 0,5 % (2013: 1,0 % (22)). Hemm ħafna forom ta’ miżuri korrettivi b'impatti differenti 1.30. L-eżaminar tagħna ta' “żbalji u korrezzjonijiet” ifittex li jixħet dawl fuq il-mekkaniżmi kumplessi għat-twettiq u r-reġistrazzjoni ta' azzjoni korrettiva, kif ukoll li jispjega l-modi differenti kif dawn il-mekkaniżmi jista' jkollhom impatt fuq ix-xogħol tal-awditjar tagħna. F'xi oqsma ta' nfiq il-Kummissjoni se jkollha għodod ġodda għad-dispożizzjoni tagħha meta jsir l-infiq għall-perjodu ta' programmazzjoni l-ġdid. 1.30. Il-Kummissjoni tikkunsidra li r-rata ta’ żbalji annwali rappreżentattiva tal-Qorti għandha tidher fil-kuntest tal-kapaċità korrettiva tal-Kummissjoni kif ippreżentata fid-diversi Rapporti Annwali tal-Attivitajiet u fir-Rapport ta’ Sinteżi. Il-Regolament Finanzjarju jirrikjedi kunsiderazzjoni dovuta tar-riskji marbutin mal-legalità u mar-regolarità tat-tranżazzjonijiet sottostanti, filwaqt li jitqies il-karattru pluriennali tas-sistemi ta’ kontroll u n-natura tal-pagamenti. Miżuri korrettivi 1.31. Aħna nfittxu li nieħdu kont ta' miżuri korrettivi applikati mill-Istati Membri u mill-Kummissjoni fejn dawn isiru qabel il-pagament jew qabel l-eżaminar tagħna. Nieħdu wkoll nota tal-korrezzjonijiet li saru wara n-notifika tal-awditu tagħna, iżda ma nistgħux innaqqsu l-istima tar-rata ta' żball fejn l-awditu nnifsu jistimula azzjoni korrettiva (24). Aħna niċċekkjaw l-applikazzjoni ta’ dawn il-korrezzjonijiet (li jinkludu rkupri mill-benefiċjarji u korrezzjonijiet fil-livell tal-proġetti) u naġġustaw għall-kwantifikazzjoni ta’ żbalji kull meta dan ikun xieraq. Madankollu, l-impatt ta' miżuri korrettivi jvarja b’mod sinifikanti bejn l-oqsma differenti ta’ nfiq, u bejn il-miżuri korrettivi differenti. 1.31. Tweġiba komuni għall-paragrafi 1.31 u 1.32. Fir-Rapport ta’ Sinteżi tal-2014 (COM(2015) 279 final), il-Kummissjoni kienet stmat li l-impatt futur tal-mekkaniżmi ta’ korrezzjoni jkun ta’ EUR 2,7 biljun, li jirrappreżentaw 1,9 % tal-pagamenti li saru mill-baġit tal-UE. Għal elenku taċ-ċifri skont il-qasam ta’ politika ara t-tabella 1 fir-Rapport ta’ Sinteżi. Il-Kummissjoni tissottolinja li t-tipi kollha ta’ korrezzjonijiet finanzjarji u rkupri jeskludu n-nefqa magħmula bi ksur tal-liġi mir-rimborż mill-baġit tal-UE (ara n-nota 6 tal-kontijiet). 1.32. Għal 24 tranżazzjoni kkampjunata fl-2014, il-Kummissjoni u l-awtoritajiet tal-Istati Membri kienu applikaw miżuri korrettivi li affettwaw direttament it-tranżazzjoni kkonċernata u li kienu rilevanti għall-kalkoli tagħna. Dawn il-miżuri korrettivi naqqsu l-livell ta' żball stmat minna b’1,1 punti perċentwali (2013: 1,6 punti perċentwali) ekwivalenti għal madwar EUR 1,6 biljun. Bidliet fl-għadd ta’ tranżazzjonijiet affettwati u fl-impatt fuq il-livell ta’ żball stmat minna ma jindikawx li l-azzjoni korrettiva saret xi ftit jew wisq effettiva: billi dawn il-miżuri japplikaw għal sehem relattivament żgħir tal-kampjun tagħna, huwa mistenni li jkun hemm fluttwazzjoni minn sena għal oħra. Hemm firxa wiesgħa ta' miżuri korrettivi 1.33. Il-Kummissjoni tuża t-termini “korrezzjonijiet finanzjarji” u “(i)rkupri” biex tkopri firxa wiesgħa ta’ miżuri korrettivi, li japplikaw kemm qabel kif ukoll wara li twettaq (jew tirrimborża) l-infiq. 1.33. Il-Kummissjoni tikkunsidra li t-termini “korrezzjonijiet finanzjarji” u “irkupri” jintużaw f’konformità mal-qafas ġuridiku ddefinit fir-Regolament Finanzjarju u l-leġiżlazzjoni settorjali rispettiva. Aktar tagħrif dettaljat dwar id-diversi mekkaniżmi preventivi u korrettivi previsti fil-leġiżlazzjoni applikabbli jinsab fin-nota 6 tal-Kontijiet Annwali tal-UE u fil-Komunikazzjoni dwar il-Protezzjoni tal-Baġit tal-UE. 1.34. In-Nota 6.2.2 għall-kontijiet tagħti total għal azzjonijiet korrettivi implimentati fl-2014 ta' EUR 3 285 miljun. Fil- Graff 1.7 aħna nuru l-klassifikazzjoni tagħna tal-ammonti ta' korrezzjonijiet li saru fi stadji differenti fiċ-ċiklu ta' nfiq. Kwart tal-azzjonijiet korrettivi totali implimentati fl-2014 jirrappreżentaw korrezzjonijiet u rkupri li saru “f'ras il-għajn” (qabel ma l-Kummissjoni għamlet il-pagament relatat) (25). Kwart ieħor jikkonsisti fl-irtirar u s-sostituzzjoni ta' proġetti ta' koeżjoni (jew matul l-implimentazzjoni jew fl-għeluq ta' programm operazzjonali). Graff 1.7 – Klassifikazzjoni tal-miżuri korrettivi implimentati fl-2014 (*) Deċiżjonijiet tal-Kummissjoni (fil-biċċa l-kbira deċiżjonijiet ta' konformità fl-agrikoltura), korrezzjonijiet fl-għeluq li jwasslu għal diżimpenji u rkupri mill-benefiċjarji. (**) Tnaqqis ta' spejjeż rimborżati u introduzzjoni ta' proġetti/spejjeż ġodda matul l-implimentazzjoni ta' programmi u fl-għeluq tagħhom. (***) Korrezzjonijiet qabel il-pagament f'ġestjoni kondiviża, ammonti mhux eliġibbli u noti ta' kreditu fil-ġestjoni diretta u indiretta (irreġistrati bħala “(i)rkupri” fin-Nota 6). Sors: In-Nota 6 għall-kontijiet konsolidati tal-UE għall-2014 u d-data ta' bażi. Għall-koeżjoni, il-klassifikazzjoni tal-ammonti bejn “esklużi qabel il-pagament” u “(i)rtirar” hija bbażata fuq analiżi ta' korrezzjonijiet sinifikanti matul il-perjodu. L-OSSERVAZZJONIJIET TAL-QORTI 1.35. L-azzjoni korrettiva diskussa f'din it-taqsima tar-rapport annwali tkopri wkoll xogħol l-awtoritajiet tal-Istati Membri u rkupri kemm mill-awtoritajiet nazzjonali kif ukoll mill-Kummissjoni. L-OSSERVAZZJONIJIET TAL-QORTI IR-RISPOSTI MILL-KUMMISSJONI Parti sinifikanti mill-impatt ta' miżuri korrettivi tkun preżenti fil-mument meta l-infiq jiġi aċċettat mill-Kummissjoni 1.36. Ir-regolamenti settorjali rilevanti kollha f'ġestjoni kondiviża jistabbilixxu regoli dwar kontrolli tal-ewwel livell jew tnaqqis tal-ammonti kklejmjati mill-benefiċjarji finali, li jitwettqu mill-awtoritajiet nazzjonali qabel ma jiġi ċċertifikat xi nfiq. Barra minn hekk, xi drabi, l-awtoritajiet nazzjonali jaqblu wkoll li jnaqqsu jew jeliminaw xi spejjeż kontinwati mid-dikjarazzjonijiet minħabba żbalji b’impatt fit-tul (bħal pagamenti kontinwati taħt kuntratt milqut minn żball fl-akkwist pubbliku). Aġġustamenti bħal dawn jista' jkollhom impatt identifikabbli fuq il-livell ta’ rimborż mitlub għal proġetti individwali, jew fuq is-sussidju mħallas lil bdiewa individwali, u b'hekk jippermettu li l-korrezzjoni tnaqqas il-livell ta’ żball stmat minna. 1.37. F'ġestjoni diretta u indiretta, l-“irkupri” rreġistrati mill-Kummissjoni jinkludu tnaqqis ta' ammonti ineliġibbli mill-klejms għall-ispejjeż qabel l-awtorizzazzjoni għall-pagament. L-eliġibbiltà tal-ammonti tiġi stabbilita wara analiżijiet fl-uffiċċju ta' dokumentazzjoni disponibbli, jew ibbażata fuq ir-riżultati ta' kontrolli mwettqa (ara wkoll il- Graff 1.7 ). Dawn ukoll jippermettulna nnaqqsu l-livell ta' żball stmat minna. 1.37. Is-servizzi tal-Kummissjoni jimplimentaw ukoll l-irkupri “f’ras il-għajn” billi jnaqqsu n-nefqa mhux eliġibbli (li tkun ġiet identifikata f’talbiet preċedenti jew attwali għall-ispejjeż) mill-pagamenti li saru. Deċiżjonijiet ta’ konformità jwasslu għal dħul assenjat li jiffinanzja l-infiq agrikolu 1.38. Deċiżjonijiet ta' konformità (“korrezzjonijiet finanzjarji” fl-agrikoltura) spiss isiru fuq bażi ta’ rata fissa. B’mod ġenerali, huma relatati ma' dgħufijiet fis-sistemi aktar milli ma' żbalji fil-livell tal-benefiċjarji finali. Dawn rari jwasslu għal irkupri mill-bdiewa kkonċernati. Dawn il-miżuri korrettivi huma inċentiv għall-Istati Membri biex itejbu s-sistemi ta’ ġestjoni u kontroll tagħhom. Huma jikkontribwixxu għal-legalità u r-regolarità tat-tranżazzjonijiet fil-livell tal-benefiċjarji finali, jekk jirriżultaw f’titjib kontinwat fil-klejms aċċettati mill-aġenziji tal-pagamenti (ara l-Kaxxi 1.2 u 1.3). 1.38. Il-korrezzjonijiet finanzjarji li għamlet il-Kummissjoni fir-rigward tan-nefqa għall-Agrikoltura saru bil-ħsieb li jkun protett il-baġit tal-UE u huma imposti fuq l-Istati Membri. Ma jwasslux direttament għal irkupri mingħand il-bdiewa għaliex il-Kummissjoni ma tħallasx direttament lill-benefiċjarji finali iżda tagħti rimborż tal-pagamenti min-naħa tal-Istati Membri lill-bdiewa. Madankollu, meta jirriżultaw pagamenti irregolari bħal dawn wara li ssir il-proċedura tal-approvazzjoni tal-konformità, il-Kummissjoni tistenna li l-Istati Membri jagħmlu segwitu tagħhom permezz ta’ azzjonijiet ta’ rkupru kontra l-benefiċjarji. Ara t-tweġiba għall-Kaxxa 1.3. 1.39. L-aġenziji tal-pagamenti jimplimentaw deċiżjonijiet ta' konformità billi jnaqqsu l-klejms futuri għar-rimborż mill-Kummissjoni, għal pagamenti lill-bdiewa. Il-Kummissjoni tirreġistra l-ammont sħiħ imħallas lill-bdiewa bħala nfiq (jiġifieri l-korrezzjoni ma tnaqqasx l-ammont ta' pagamenti rreġistrati). Minflok, il-kontijiet jirreġistraw id-differenza bejn il-pagamenti li jsiru lill-bdiewa u l-ammonti rimborżati lill-aġenziji tal-pagamenti bħala dħul assenjat, disponibbli għall-iffinanzjar tal-infiq agrikolu (26). Aktar minn żewġ terzi tal-“korrezzjonijiet finanzjarji” irreġistrati għall-koeżjoni fl-2014 jirrappreżentaw sostituzzjoni bi nfiq ġdid... 1.40. Fil-koeżjoni, il-“korrezzjonijiet finanzjarji” huma, għal aktar minn żewġ terzi tat-total irreġistrat, każijiet fejn l-awtoritajiet fl-Istati Membri jirtiraw infiq iddikjarat inizjalment u jissostitwixxuh bi nfiq ġdid. F'xi każijiet ta' “(i)rtirar” l-ebda proġett speċifiku ma jiġi identifikat bħala rtirat. Minflok, l-Istati Membri jiddikjaraw proġetti addizzjonali u għaldaqstant effettivament jirċievu rata aktar baxxa ta’ kofinanzjament. L-irtirar ikun effettiv biss bħala miżura korrettiva fejn l-infiq ta' sostituzzjoni ikun huwa nnifsu ħieles minn żball materjali. 1.40. Il-Kummissjoni tikkunsidra li l-korrezzjonijiet finanzjarji kollha, inklużi dawk li permezz tagħhom l-Istati Membri jitħallew idaħħlu proġetti ġodda u nefqa ġdida sabiex jużaw mill-ġdid l-ammonti kkorreġuti, jipproteġu l-Baġit tal-UE minn nefqa magħmula bi ksur tal-liġi u għandhom effett ta’ inċentiv biex l-Istati Membri jirkuprawha mingħand il-benefiċjarji (b’hekk jikkontribwixxu għat-titjib tas-sistemi ta’ kontroll u ta’ ġestjoni). Madankollu, l-effett ta’ deterrent tal-korrezzjonijiet finanzjarji netti, li permezz tagħhom l-Istati Membri ma jistgħux jużaw mill-ġdid l-ammonti kkorreġuti u rkuprati u għalhekk jitilfu l-fondi, huwa ċertament akbar. ... u korrezzjonijiet netti huma inqas komuni 1.41. Fejn ma jkunx possibbli li ssir sostituzzjoni, il-korrezzjonijiet iwasslu għal telf ta’ fondi tal-UE għall-Istat Membru kkonċernat (27). Dan jista' jseħħ meta l-Istati Membri ma jkunux jistgħu jippreżentaw infiq eliġibbli suffiċjenti u meta s-sostituzzjoni ma tibqax possibbli (28) jew permessa (29) u huwa relattivament rari. Il-Kummissjoni tistenna li l-bidliet għal-leġiżlazzjoni se jagħmlu l-korrezzjonijiet netti aktar komuni fil-futur. 1.41. Fuq il-passi tal-qasam tal-Agrikoltura, il-leġiżlatur iddeċieda li mekkaniżmu simili ta’ korrezzjonijiet finanzjarji netti għandu japplika għall-politika ta’ koeżjoni għall-perjodu ta’ programmazzjoni 2014-2020. Dan idaħħal inċentiv ieħor għall-Istati Membri biex iwettqu prevenzjoni jew jidentifikaw u jindirizzaw nuqqasijiet serji fis-sistemi ta’ ġestjoni u ta’ kontroll qabel ma jippreżentaw il-kontijiet annwali lill-Kummissjoni. Jekk ma jsirx hekk, u nuqqasijiet serji xorta waħda jiġu skoperti mill-Kummissjoni jew mill-Qorti ladarba jingħatawlhom il-kontijiet annwali, il-Kummissjoni trid tapplika l-korrezzjoni netta soġġetta għall-kundizzjonijiet stabbiliti fir-regolamenti rilevanti, li jfisser li l-fondi għall-Istat Membru jintilfu. Barra minn hekk, il-Kummissjoni tikkunsidra li meta jkunu soġġetti għal ġestjoni kondiviża, il-korrezzjonijiet finanzjarji u l-irkupri kollha għandhom impatt negattiv fuq il-baġits nazzjonali irrispettivament mill-metodu tagħhom ta’ implimentazzjoni. Sabiex ma jintilifx finanzjament tal-UE, l-Istat Membru jrid jissostitwixxi n-nefqa mhux eliġibbli b’operazzjonijiet oħra eliġibbli. Dan ifisser li l-Istat Membru jġorr, permezz tal-baġit nazzjonali tiegħu, il-konsegwenzi finanzjarji tat-telf ta’ kofinanzjament tal-UE tan-nefqa kkunsidrata mhux eliġibbli, sakemm ma jirkuprax l-ammonti mill-benefiċjarji individwali. Il-Kummissjoni u l-Istati Membri użaw dawn il-forom kollha ta’ miżuri korrettivi fl-2014 1.42. Il-Kaxxi 1.2 sa 1.4 juru tipi u impatti differenti ta' miżuri korrettivi: Kaxxa 1.2 – Eżempju ta’ titjib fis-sistemi ta’ ġestjoni u kontroll – il-Greċja: Tindif tal-LPIS Il-Kummissjoni ħadet azzjoni biex tinsisti fuq it-titjib tas-Sistema ta' Identifikazzjoni tal-Irqajja' tal-Art (LPIS) li tintuża bħala l-bażi għal pagamenti agrikoli bħall-Iskema ta’ Pagament Uniku (SPU – l-akbar skema individwali ta’ nfiq tal-UE). Kien hemm bosta stadji għal dan il-proċess, bl-impatt li l-mergħat permanenti “eliġibbli” fuq l-LPIS tal-Greċja waqgħu minn 3,6 miljun ettaru fl-2012 għal 1,5 miljun ettaru f’Ottubru 2014. Il-klejms irregolari għal “mergħat permanenti” li mhumiex eliġibbli għall-appoġġ tal-UE kienu fattur ewlieni tal-livell ta’ żball stmat minna f'“Riżorsi Naturali” matul bosta snin. Aħna ħadna kont tal-impatt tal-korrezzjonijiet li jaffettwaw il-pagamenti individwali lill-benefiċjarji finali, ikkampjunati kemm għall-FAEG kif ukoll għall-Fond Agrikolu Ewropew għall-Iżvilupp Rurali (FAEŻR). Impatt ulterjuri huwa li l-aġenzija tal-pagamenti rrifjutat ħafna klejms li kienu ineliġibbli – u b'hekk neħħiet klejms bħal dawn mill-infiq li minnu ħadna l-kampjun. Il-Kaxxa 1.2 – Eżempju ta’ titjib fis-sistemi ta’ ġestjoni u kontroll – il-Greċja: Tindif tal-LPIS Eżempji oħra tal-impatt pożittiv tal-pjanijiet ta’ azzjoni jingħataw mill-Qorti fil-Kapitolu 7. Il-pjanijiet ta’ azzjoni jiġu implimentati kull darba li tinħass il-ħtieġa u l-Kummissjoni tagħmel monitoraġġ bir-reqqa tal-implimentazzjoni tagħhom u tirrapporta dwar l-azzjonijiet korrettivi meħuda fir-Rapport Annwali tal-Attivitajiet tad-Direttorat Ġenerali għall-Agrikoltura u l-Iżvilupp Rurali. L-LPIS ma tħallix lill-benefiċjarji jagħmlu talba għal art li ma teżistix jew li ma tikkonformax mal-kundizzjonijiet ta’ eliġibbiltà, jew art li għaliha diġà saret talba minn benefiċjarju ieħor. Meta tiġi implimentata b’mod korrett, hija għodda ferm effettiva biex tnaqqas l-iżbalji. Tkopri 75 % tan-nefqa tal-PAK. Ir-rati ta’ żbalji għall-pagamenti skont wiċċ l-art huma inqas mir-rati għal miżuri oħra kif indikat fir-Rapport Annwali tal-Attivitajiet għall-2014 tad-Direttorat Ġenerali għall-Agrikoltura u l-Iżvilupp Rurali. Kaxxa 1.3 – Eżempju ta’ korrezzjonijiet li jirriżultaw minn proċeduri ta’ approvazzjoni tal-konformità (30) – id-Deċiżjoni ta' Konformità Nru 47 u l-impatt tagħha fuq il-bdiewa Franċiżi Fl-2014, Franza aċċettat korrezzjoni ta’ EUR 1,1 biljun (EUR 984 miljun għall-FAEG u EUR 94 miljun għall-FAEŻR) (31). L-awtoritajiet nazzjonali ħabbru li dan ma kien se jkollu l-ebda impatt fuq il-bdiewa u li l-ammont kien se jiġi kopert mill-baġit nazzjonali. F’rapporti annwali preċedenti aħna ddikjarajna li prattiki bħal dawn mhumiex inċentiv biex il-benefiċjarji jeliminaw l-iżbalji (32). Ir-raġunijiet prinċipali għall-korrezzjoni kienu dgħufijiet fl-LPIS-GIS (EUR 695 miljun) u l-fatt li nqabeż il-limitu massimu tad-drittijiet, li wassal għal pagamenti eċċessivi lill-bdiewa (EUR 141 miljun). Element iżgħar kien ikopri l-ksur tal-obbligu ta’ kundizzjonalità fir-rigward tan-notifika f’waqtha ta' movimenti tal-annimali (EUR 123 miljun). Dawn kollha huma relatati ma’ pagamenti li saru mill-2009 sal-2013. Ma saret l-ebda korrezzjoni għall-2014, u l-ksur tal-limitu massimu tad-drittijiet u l-erjas ineliġibbli rreġistrati fl-LPIS fi Franza jikkontribwixxu 0,3 punti perċentwali għal-livell ta’ żball stmat minna f'“Riżorsi Naturali” din is-sena. Il-Kaxxa 1.3 – Eżempju ta’ korrezzjonijiet li jirriżultaw minn proċeduri tal-approvazzjoni tal-konformità – id-Deċiżjoni ta’ Konformità 47 u l-impatt tagħha fuq il-bdiewa Franċiżi Meta japplikaw il-ġestjoni kondiviża, l-Istati Membri huma responsabbli mill-iżgurar tat-tħaddim kif suppost tas-sistemi ta’ kontroll. Il-korrezzjoni finanzjarja ta’ EUR 1,1 biljun se tiġi rimborżata lill-baġit tal-UE fi tliet pagamenti akkont annwali (2015, 2016 u 2017). Il-Kummissjoni tixtieq tissottolinja li minħabba n-natura tal-proċedura tal-approvazzjoni tal-konformità li tapplika ex post, wara li jkunu ġew approvati l-kontijiet tas-sena, u wara fażi għall-kontroargumenti li matulha l-Istat Membru jkun jista’ jippreżenta l-argumenti u l-kalkoli tiegħu stess, huwa tassew rari li korrezzjoni finanzjarja tkun adottata diġà fis-sena ta’ wara dik tan-nefqa kkonċernata. Il-baġit tal-UE tal-2014 se jkun protett minn proċedura tal-approvazzjoni tal-konformità li tinsab għaddejja. Kaxxa 1.4 – Eżempju ta’ korrezzjonijiet li jirriżultaw f'infiq supplimentari: l-FSE fir-Rumanija Aħna rreferejna għall-attività korrettiva fir-Rumanija kemm fir-Rapport Annwali 2012 kif ukoll fir-Rapport Annwali 2013. Fl-2013, stajna nnaqqsu l-istima tagħna tar-rata ta' żball fuq għadd ta’ proġetti Rumeni relatati mal-Fond Soċjali Ewropew (FSE) minħabba li l-awtoritajiet nazzjonali kienu identifikaw l-impatt fil-livell tal-proġetti. Dan kompla jkun il-każ fl-2014. Għad fadal żbalji f’xi proġetti li eżaminajna għal problemi mhux koperti mill-korrezzjonijiet. Fir-Rapport Annwali tal-Attività 2014 tiegħu, id-Direttorat Ġenerali għall-Impjiegi, l-Affarijiet Soċjali u l-Inklużjoni (id-DĠ EMPL) jirrapporta li qed ikompli jsegwi l-implimentazzjoni tal-pjan ta’ azzjoni maqbul. Il-korrezzjonijiet finanzjarji li saru mhux neċessarjament ifissru li r-Rumanija se tirċievi inqas finanzjament mill-UE, peress li l-Istati Membri għandhom il-possibbiltà li jiddikjaraw ammont akbar ta’ nfiq (33). Ir-rappurtar tal-Kummissjoni dwar il-miżuri korrettivi mhux dejjem jikkwantifika l-impatt varjabbli tagħhom ... 1.43. Fil-biċċa l-kbira, in-Nota 6 għall-kontijiet tirrappreżenta divulgazzjoni volontarja ta’ informazzjoni li mhijiex meħtieġa mill-istandards kontabilistiċi. Parti sinifikanti minn din l-informazzjoni mhijiex meħuda minn sistemi kontabilistiċi. In-nota tiddeskrivi iżda mhux dejjem tikkwantifika l-impatt varjabbli tal-aġġustamenti korrettivi differenti fuq il-baġit tal-UE. 1.43. Il-leġiżlatur ipprovda lill-Kummissjoni l-istrument ta’ korrezzjonijiet finanzjarji sabiex jiżgura li n-nefqa magħmula bi ksur tal-liġi ma tkunx iffinanzjata mill-baġit tal-UE. Dawn il-korrezzjonijiet finanzjarji huma l-ewwel nett marbutin ma’ dgħufijiet fis-sistema li jwasslu għal riskju ta’ żball. L-identifikar u l-irkuprar tal-ammonti irregolari mingħand il-benefiċjarji mhuwiex ir-rwol tal-Kummissjoni iżda huwa tal-Istati Membri. Jekk dan ma jsirx, il-fondi tal-UE jiġu ssostitwiti bil-fondi nazzjonali għaliex il-piż tal-korrezzjonijiet finanzjarji irid jinġarr mill-baġits nazzjonali. …u titjib ulterjuri jkun jippermetti li ssir analiżi aħjar 1.44. Il-kapaċità tal-Kummissjoni li ttejjeb il-kwalità tal-infiq mhijiex sempliċiment funzjoni tal-ammonti involuti iżda tal-impatt tagħhom. Biex issir valutazzjoni rigoruża tal-impatt ta' miżuri korrettivi tinħtieġ informazzjoni aħjar dwar it-tip ta’ żball ikkoreġut u dwar il-mod kif saru l-korrezzjonijiet (34). Meta d-direttorati ġenerali rilevanti tal-Kummissjoni jivvalutaw l-impatt tal-miżuri korrettivi tagħhom, huma jagħmlu l-aġġustamenti meħtieġa għaċ-ċifri meħuda min-Nota 6 (ara l-paragrafu 1.55). 1.44. Għadd ta’ servizzi aġġustaw kif dovut iċ-ċifri tagħhom marbutin mal-protezzjoni tal-baġit tal-UE inklużi fin-Nota 6 sabiex jipprovdu stima tal-korrezzjonijiet fil-ġejjieni fid-dawl taċ-ċirkostanzi speċifiċi tagħhom. Ir-rapport ta' sinteżi tal-Kummissjoni jikkonferma l-impatt materjali ta' żball fuq it-tranżazzjonijiet 1.45. Kull direttorat ġenerali tal-Kummissjoni jipproduċi rapport annwali tal-attività. Dan ir-rapport jinkludi: — rendikont tal-ilħuq tal-objettivi ewlenin tal-politika (diskuss fil-Kapitolu 3), — rapport ta' ġestjoni tad-direttur ġenerali lill-kulleġġ tal-kummissarji, — dikjarazzjoni li fiha d-direttur ġenerali jipprovdi aċċertament li r-rapport jippreżenta b'mod xieraq l-informazzjoni finanzjarja u li t-tranżazzjonijiet taħt ir-responsabbiltà tiegħu huma legali u regolari. L-OSSERVAZZJONIJIET TAL-QORTI 1.46. Ir-rapport ta' sinteżi jagħti sommarju ta' din l-informazzjoni, u jipprovdi dikjarazzjoni li bl-adozzjoni tiegħu il-Kummissjoni tassumi r-responsabbiltà politika ġenerali għall-ġestjoni tagħha tal-baġit tal-UE. 1.47. Din it-taqsima tippreżenta r-riżultati tal-analiżi tagħna tar-rapporti annwali tal-attività tad-direttorati ġenerali, u r-rapport ta' sinteżi tal-Kummissjoni (35). Hija tiffoka fuq il-konsistenza u x-xerqien tal-istimi li l-Kummissjoni għamlet dwar: — il-livell ta' żball preżenti meta l-Kummissjoni tirrimborża l-ispejjeż jew tħallas l-infiq proprju tagħha (il-Kummissjoni tirreferi għal dan bħala “ammont f'riskju”), u — il-punt sa fejn l-iżbalji jiġu indirizzati mill-korrezzjonijiet li jkunu saru aktar tard (il-Kummissjoni tirreferi għal dan bħala l-“kapaċità korrettiva” jew il-“korrezzjonijiet futuri stmati” tagħha (36)). Id-diretturi ġenerali jirrappurtaw darba fis-sena dwar ir-regolarità 1.48. Meta ma jkunux jistgħu jagħtu aċċertament dwar segment sinifikanti tal-infiq, id-diretturi ġenerali joħorġu riżerva (ara l-Kaxxa 1.5). Huma għandhom jagħmlu dan meta: — ikun seħħ avveniment b'implikazzjonijiet serji għar-reputazzjoni tal-Kummissjoni; jew — l-impatt tal-livelli ta’ żball stmati, wara li jitnaqqsu l-korrezzjonijiet finanzjarji u l-irkupri li jkunu diġà saru, jibqa’ materjali. Kaxxa 1.5 – Riżervi fir-Rapporti Annwali tal-Attività 2014 Id-diretturi ġenerali għamlu total ta’ 20 riżerva kwantifikata fl-2014 meta mqabbla ma’ 17-il riżerva li għamlu fl-2013. Din iż-żieda fl-għadd kumplessiv ta’ riżervi hija dovuta għal: — tliet riżervi ġodda li saru mid-diretturi ġenerali tad-Direttorat Ġenerali għan-Netwerks tal-Komunikazzjonijiet, il-Kontenut u t-Teknoloġija (id-DĠ CONNECT) (37) u tad-Direttorat Ġenerali għall-Politika Ewropea tal-Viċinat u n-Negozjati għat-Tkabbir (id-DĠ NEAR) (38) (39), kif ukoll mill-Kap tas-Servizz tal-Istrumenti tal-Politika Barranija (FPI) (40); — riżerva rikorrenti waħda li nqasmet fi tnejn (41); u — riżerva waħda li tneħħiet (42). L-ammont ta’ nfiq kopert minn riżerva naqas minn EUR 2,4 biljun fl-2013 għal EUR 2,3 biljun fl-2014 (43). 1.49. Ir-riżoluzzjoni ta’ kwittanza għall-2013 (44) tal-Parlament Ewropew appellat lill-Kummissjoni biex “tkompli tiċċara l-kalkolu tal-ammont f’riskju” billi “wieħed jispjega l-istima tal-impatt tal-mekkaniżmi korrettivi fuq din iċ-ċifra”. L-OSSERVAZZJONIJIET TAL-QORTI IR-RISPOSTI MILL-KUMMISSJONI 1.50. B'rispons għat-talba tal-awtorità ta' kwittanza, fl-2014 il-Kumissjoni kompliet tiżviluppa gwida interna (45) dwar il-preżentazzjoni ta' informazzjoni fir-rapporti annwali tal-attività. Hija talbet lid-diretturi ġenerali jippreżentaw “medja tar-rata ta' żball maqbuda” (46). L-applikazzjoni ta' din ir-rata ta' żball għall-pagamenti totali tas-sena tirriżulta fil-kalkolu tal-“ammont f'riskju” (47). Ir-rapport ta' sinteżi jippreżenta din iċ-ċifra flimkien mal-istima tal-kapaċità korrettiva futura tal-kontrolli ex post li jsiru mill-Kummissjoni. 1.50. L-istima ta’ “rata medja ta’ żbalji misjuba” tirrappreżenta kunċett ġdid bi skop differenti, jiġifieri li jkun permess li l-Uffiċjali Awtorizzanti b’Delega jinkludu għall-ewwel darba fir-Rapporti Annwali tagħhom tal-Attivitajiet għall-2014, l-aħjar stima tagħhom tal-ammont kumplessiv f’riskju, għall-baġit kollu li għalih huma responsabbli. Fis-snin preċedenti, dan kien isir biss għall-parti tan-nefqa soġġetta għal riżervi. Il-Kummissjoni tirrikonoxxi li l-infiq huwa milqut minn livell materjali ta’ żball... 1.51. Fir-rapport ta' sinteżi 2014, il-Kummissjoni tippreżenta l-“ammont f'riskju” bħala firxa minn EUR 3,7 biljun sa EUR 5 biljun. Din tirrappreżenta bejn 2,6 % u 3,5 % tal-pagamenti għall-2014 koperti mir-rapport ta' sinteżi (48). Dawn iċ-ċifri juru li l-infiq kumplessiv huwa milqut minn livell materjali ta' żball. 1.51. Il-Kummissjoni tagħraf li “l-infiq jintlaqat minn livell materjali ta’ żball” kull meta d-Direttur Ġenerali jdaħħal riżerva finanzjarja. … iżda tirreferi għall-impatt stmat ta' korrezzjonijiet futuri 1.52. Ir-rapport ta' sinteżi 2014 jipprovdi previżjoni tal-ammont aggregat ta' korrezzjonijiet futuri stmati (jew tal-kapaċità korrettiva). Abbażi ta' korrezzjonijiet irreġistrati matul l-aħħar sitt snin (49), il-Kummissjoni tistma li fis-snin futuri, hija se tidentifika u tikkoreġi “l-erruri (l-iżbalji) għal ammont totali ta’ madwar EUR 2,7 biljun” (50). 1.52. Fir-Rapport ta’ Sinteżi għall-2014, il-Kummissjoni tiddikjara li se tkompli topera kontrolli korrettivi u tipproduċi l-aħjar stima tagħha tal-ammonti ta’ korrezzjoni, abbażi tal-prestazzjoni fl-imgħoddi tul perjodu twil biżżejjed biex itaffi l-effetti ċikliċi. Dan huwa intiż li jissodisfa r-rikjesta tal-Kwittanza biex “ikun spjegat l-impatt stmat tal-mekkaniżmi korrettivi”. Madankollu, xi kwistjonijiet ta' preċiżjoni u konsistenza jaffettwaw iċ-ċifri Id-direttorati ġenerali involuti f'ġestjoni kondiviża aġġustaw id-data pprovduta mill-awtoritajiet nazzjonali 1.53. Għal aktar minn tliet kwarti tal-infiq fl-2014 (l-Intestaturi 1b u 2 tal-QFP), id-direttorati ġenerali jibbażaw l-istimi tagħhom tal-ammonti f'riskju fuq data pprovduta mill-awtoritajiet nazzjonali. Madankollu, fir-rapport ta' sinteżi tagħha l-Kummissjoni tiddikjara li “l-affidabbiltà tar-rapporti ta' kontroll tal-Istati Membri għadha sfida” (51). B'riżultat ta' dan id-direttorati ġenerali japplikaw aġġustamenti sinifikanti għar-rati ta' żball irrappurtati (52). Aġġustamenti bħal dawn huma neċessarji, iżda l-Kummissjoni ma tippreżentax sommarju tax-xogħol proprju tagħha (li fuqu tibbaża l-aġġustament). 1.53. Hemm problemi ta’ preċiżjoni fuq il-livell ta’ Stati Membri. Għalhekk, il-Kummissjoni ħadet passi biex ittejjeb il-preċiżjoni u, meta meħtieġ, aġġustat iċ-ċifri billi użat kriterji raġonevoli u prudenti. B’segwitu għal dan, ittejjbet il-kwalità tal-istima. Kull Rapport Annwali tal-Attivitajiet ikkonċernat jinkludi a) deskrizzjoni tal-proċess ta’ skrutinju u validazzjoni jew aġġustament tat-tagħrif irrapportat mill-Istati Membri, b) tabella fil-qosor li tiddeskrivi l-effetti tal-aġġustament għal kull Stat Membru u, c) minn din is-sena, dejta dettaljata dwar kull programm operattiv jew aġenzija tal-pagamenti għad-DĠ kollha kkonċernati. Il-biċċa l-kbira mid-direttorati ġenerali involuti f'ġestjoni diretta u f'dik indiretta applikaw il-metodoloġija l-ġdida biex jistmaw l-ammonti li huma konsistentement f'riskju 1.54. Fil-ġestjoni diretta u dik indiretta, il-biċċa l-kbira mid-diretturi ġenerali applikaw il-metodoloġija l-ġdida. Madankollu, għall-iskop tar-rapport ta' sinteżi, il-Kummissjoni żiedet l-ammont f'riskju stmat għad-DĠ DEVCO b'madwar EUR 60 miljun (53). 1.54. Filwaqt li d-DĠ DEVCO ssuġġerixxa ammont nett fir-Rapport Annwali tal-Attivitajiet tiegħu, speċifika wkoll kif dovut li “aktar minn nofs il-medja tal-korrezzjonijiet tiegħu jkunu marbutin ma’ azzjoni li tintervjeni qabel isir il-pagament”. Għalhekk, fir-Rapport ta’ Sinteżi, iċ-ċifra tad-DĠ DEVCO ġiet aġġustata sabiex jitħassar kull effett bħal dan ta’ kumpens permezz tal-kalkolu tal-ammont nett. Il-Kummissjoni tejbet il-kalkolu tal-kapaċità korrettiva 1.55. Id-DĠ BUDG ipprovda ammont medju ta’ rkupri u ta' korrezzjonijiet finanzjarji lid-diretturi ġenerali għas-servizzi tagħhom mill-2009 'l hawn abbażi ta' informazzjoni rreġistrata fin-Nota 6 għall-kontijiet (ara l-paragrafi 1.8 u 1.44). Bosta diretturi ġenerali aġġustaw dawn in-numri biex jittieħed kont ta' kwistjonijiet ta' konsistenza li jaffettwaw id-data mhux ipproċessata. L-aġġustamenti ewlenin li saru kienu kif ġej: — l-eliminazzjoni ta' korrezzjonijiet ex ante jew li saru “f'ras il-għajn” u li ma kinux rilevanti għall-korrezzjoni ta' pagamenti li saru (ara l- Graff 1.7 ) (l-Aġenzija Eżekuttiva għall-Edukazzjoni, l-Awdjoviżiv u l-Kultura, l-Aġenzija Eżekuttiva għall-Intrapriżi Żgħar u Medji, id-DĠ EMPL, id-DĠ MARE, id-DĠ REGIO u d-DĠ SANTE) (54); — l-eliminazzjoni ta' korrezzjonijiet għal perjodi li ftit kellhom rilevanza għall-programmi attwali (eż. id-DĠ MARE elimina korrezzjonijiet relatati mal-perjodu ta' programmazzjoni 1994-99, li huwa qies li ftit kellu rilevanza għall-programmi attwali, id-DĠ AGRI uża l-ammont annwali medju ta' korrezzjonijiet finanzjarji u rkupri netti implimentati matul it-tliet snin li għaddew biss); — l-eliminazzjoni ta' korrezzjonijiet relatati ma' problemi li jaqgħu barra mid-definizzjoni tagħhom ta' riskju (eż. kundizzjonalità fid-DĠ AGRI). 1.55. Il-Kummissjoni ma tarax li jeżistu l-kwistjonijiet ta’ konsistenza li ssemmew mill-Qorti. L-aġġustamenti tad-dejta storika dwar il-protezzjoni tal-baġit tal-UE inkluża fin-Nota 6 saru biss sabiex jipprovdu stima raġonevoli għal suġġett relatat iżda differenti, jiġifieri il-kapaċità korrettiva tas-sistemi fil-ġejjieni, kif rikjest permezz ta’ riżoluzzjoni tal-PE. 1.56. Bosta stimi li saru mid-DĠ ta' korrezzjonijiet futuri huma ogħla mill-ammont f'riskju stmat (55). Fil-qasam tal-politika ta' koeżjoni, il-Kummissjoni tiddikjara, li fil-biċċa l-kbira dan huwa minħabba l-fatt li l-kapaċità korrettiva hija bbażata fuq medja ta' sitt snin, filwaqt li l-ammont f'riskju jirreferi għal-livell ta' żball stmat ivvalutat fl-2014, li huwa aktar baxx minn dak fis-snin preċedenti. Kwistjonijiet oħra ttrattati fir-rapport ta' sinteżi 1.57. Innovazzjoni sinifikanti fl-aħħar reviżjoni importanti tar-Regolament Finanzjarju adottat f'Ottubru 2012 kienet l-introduzzjoni ta' rekwiżit li l-Kummissjoni tevalwa oqsma b'livelli ta' żball li jkunu persistentement għoljin. Filwaqt li skont l-istruzzjonijiet interni (56) dan għandu jitwettaq wara tliet snin, fir-rapport ta' sinteżi l-Kummissjoni tħabbar li mhijiex tippjana li twettaq analiżijiet bħal dawn sakemm tkun tista' tiddetermina l-effetti tas-sistemi l-ġodda ta' ġestjoni u kontroll, tal-perjodu ta' programmazzjoni 2014-2020, fuq il-livell ta' żball (57). Aħna ngħaddu każijiet ta’ frodi suspettata lill-OLAF 1.58. Aħna ngħaddu każijiet ta’ frodi suspettata identifikati fl-awditu tagħna lil-Uffiċċju Ewropew Kontra l-Frodi (OLAF) għal analiżi, u possibbilment, investigazzjoni. Ma nistgħux nikkummentaw fuq każijiet individwali jew fuq ir-rispons tal-OLAF dwarhom. Madankollu, matul l-awditu għall-2014: 1.58. — ivvalutajna l-legalità u r-regolarità ta' madwar 1 200 tranżazzjoni; — sibna 22 każ ta' frodi suspettata (2013: 14) li għaddejna lill-OLAF (58); — il-każijiet l-aktar frekwenti ta' frodi suspettata kienu jikkonċernaw dikjarazzjonijiet tal-ispejjeż li ma jissodisfawx il-kriterji ta’ eliġibbiltà, segwiti minn kunflitti ta' interess u irregolaritajiet oħra fl-akkwist u l-ħolqien artifiċjali ta' kundizzjonijiet biex jinkiseb sussidju. Il-Kummissjoni tisħaq li fl-ambitu tal-qafas ġuridiku eżistenti, huwa diffiċli li tingħata prova tal-ħolqien artifiċjali tal-kundizzjonijiet, skont l-interpretazzjoni tal-Qorti tal-Ġustizzja tal-Unjoni Ewropea. Ara wkoll it-tweġibiet u l-kummenti fil-Kaxxa 7.4. KONKLUŻJONIJIET 1.59. Il-funzjoni ewlenija ta' dan il-kapitolu hija li jsostni l-opinjonijiet tal-awditjar ippreżentati fid-dikjarazzjoni ta’ assigurazzjoni. Riżultati tal-awditjar 1.60. Ir-riżultati tal-awditjar tagħna juru konsistenza konsiderevoli ma' dawk ta' snin preċedenti. 1.61. Ir-riżultati tagħna, kif ippreżentati fil- Graff 1.6 , juru relazzjoni qawwija bejn it-tip ta' nfiq u l-livelli ta' żball. Din l-analiżi kemm twieġeb għal talbiet mill-partijiet interessati għal aktar informazzjoni dwar profili differenti ta' riskju, kif ukoll għandha l-għan li tassisti lill-Kummissjoni fit-teħid ta' azzjoni biex jiġu ttrattati oqsma b'livelli ta’ żbalji li jkunu persistentement għoljin. Żbalji u korrezzjonijiet 1.62. Il-miżuri korrettivi rreġistrati fin-Nota 6 għall-kontijiet jinkludu xi strumenti importanti għall-esklużjoni ta' nfiq irregolari u l-għoti ta' inċentivi għat-titjib tas-sistemi ta' kontroll. Kull meta huwa possibbli, l-azzjoni korrettiva rilevanti tittieħed inkunsiderazzjoni fl-evalwazzjoni tagħna ta' tranżazzjonijiet individwali u dan naqqas il-livell ta' żball stmat minna għall-2014. Rapporti annwali tal-attività u rapport ta' sinteżi 1.63. Fir-rapport ta' sinteżi, il-Kummissjoni rrikonoxxiet li l-infiq kumplessiv huwa milqut minn livell materjali ta' żball. 1.64. Il-Kummissjoni ħadet passi biex tibda ttejjeb l-analiżi tagħha tal-impatt tal-azzjoni korrettiva. Billi għamlet dan, hija naqqset, iżda ma eliminatx ir-riskju li l-impatt tal-azzjonijiet korrettivi jiġi ddikjarat b'mod eċċessiv jew li jkun ta' rilevanza limitata. Hemm aktar lok għal titjib fil-valutazzjoni mill-Kummissjoni tal-impatt tal-azzjoni korrettiva. 1.64. Fir-Rapport ta’ Sinteżi għall-2014, il-Kummissjoni tiddikjara li se tkompli topera kontrolli korrettivi u tipproduċi l-aħjar stima tagħha tal-ammonti ta’ korrezzjoni, abbażi tal-prestazzjoni fl-imgħoddi tul perjodu twil biżżejjed biex itaffi l-effetti ċikliċi. Dan huwa intiż li jissodisfa r-rikjesta tal-Kwittanza biex “ikun spjegat l-impatt stmat tal-mekkaniżmi korrettivi”. 1.65. Il-kisba ta' konsistenza fil-preżentazzjoni tal-ammonti f'riskju u tal-kapaċità korrettiva tirrappreżenta sfida kbira. Hemm varjetà wiesgħa ta' sistemi, kemm fi ħdan il-Kummissjoni kif ukoll fl-Istati Membri li jipprovdu informazzjoni dwar l-ammonti f'riskju u l-kapaċità korrettiva. Il-kisba ta' konsistenza bejn dawn is-sistemi mhuwiex kompitu faċli. Il-gwida l-ġdida maħruġa mill-Kummissjoni (ara l-paragrafu 1.50) wasslet għal xi titjib fil-preżentazzjoni tal-istima tagħha tal-livell ta' żball probabbli, iżda ma neħħietx ir-riskju li l-livelli ta' żball jiġu stmati huma b'mod sinifikattivament insuffiċjenti, u lanqas (sa ċertu punt inqas) li l-kapaċità korrettiva tiġi ddikjarata b'mod eċċessiv. L-aġġustamenti introdotti minn bosta DĠ (ara l-paġna 12 tar-rapport ta' sinteżi) għandhom jipprovdu bażi biex il-Kummissjoni tkompli ttejjeb is-sistemi ta' informazzjoni. 1.65. Hemm problemi ta’ preċiżjoni fuq il-livell ta’ Stati Membri. Għalhekk, il-Kummissjoni ħadet passi biex ittejjeb il-preċiżjoni u, meta meħtieġ, aġġustat iċ-ċifri billi użat kriterji raġonevoli u prudenti. B’segwitu għal dan, ittejjbet il-kwalità tal-istima. Barra minn hekk, l-aġġustamenti jirriżultaw mill-applikazzjoni tal-verifiki tal-kwalità mill-Kummissjoni. Kif iddikjarat fir-Rapport ta’ Sinteżi, il-Kummissjoni tikkunsidra li din kienet l-aħjar indikazzjoni disponibbli sabiex issir stima tal-kapaċità korrettiva tal-ġejjieni. (Ara t-tweġiba għall-paragrafu 1.53). 1.66. Il-Kummissjoni għadha ma wettqitx analiżi ta' oqsma b'livelli ta' żball li jkunu persistentement għoljin. Aħna nqisu li huwa importanti li analiżi bħal din titwettaq qabel ir-reviżjoni ta' nofs il-perjodu, tal-QFP 2014-2020, jew bħala parti minnha. 1.66. Il-Kummissjoni se twettaq mill-aktar fis ir-rieżami tal-oqsma b’livelli għoljin fuq bażi persistenti ta’ żbalji malli biżżejjed dejta dwar il-programmi l-ġodda tkun disponibbli. (1) Ir-rapporti finanzjarji konsolidati jinkludu l-karta tal-bilanċ, ir-rapport tal-prestazzjoni finanzjarja, ir-rapport tal-flussi tal-flus, ir-rapport tat-tibdil fl-assi netti u sommarju tal-politiki kontabilistiċi sinifikanti u noti oħra ta’ spjegazzjoni (inkluż ir-rappurtar fuq is-segmenti). (2) Ir-rapporti aggregati dwar l-implimentazzjoni tal-baġit jinkludu r-rapporti aggregati dwar l-implimentazzjoni tal-baġit u noti ta’ spjegazzjoni. (3) Dawn l-intestaturi huma koperti mill-Kapitoli 5 sa 8 ta' dan ir-rapport annwali. (4) Definiti fl-Artikolu 30(2) tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni (ĠU L 298, 26.10.2012, p. 1) kif ġej. “Il-prinċipju tal-ekonomija jirrikjedi li r-riżorsi użati mill-istituzzjoni għat-twettiq tal-attivitajiet tagħha għandhom ikunu disponibbli f'waqt xieraq, fi kwantità u kwalità xierqa u bl-aħjar prezz. Il-prinċipju tal-effiċjenza jikkonċerna l-aqwa relazzjoni bejn ir-riżorsi użati u r-riżultati miksuba. Il-prinċipju tal-effikaċja (effettività) jikkonċerna l-kisba tal-objettivi speċifiċi stabbiliti u li jintlaħqu r-riżultati ppjanati.” (5) Il-kontijiet konsolidati jinkludu: (a) ir-rapporti finanzjarji konsolidati li jkopru l-karta tal-bilanċ (li tippreżenta l-assi u l-obbligazzjonijiet fi tmiem is-sena), ir-rapport tal-prestazzjoni finanzjarja (li jirrikonoxxi l-introjtu u l-ispejjeż tas-sena), ir-rapport tal-flussi tal-flus (li juri kif il-bidliet fil-kontijiet jaffettwaw il-flus kontanti u l-ekwivalenti ta' flus kontanti) u r-rapport tat-tibdil fl-assi netti kif ukoll in-noti relatati; (b) ir-rapporti aggregati dwar l-implimentazzjoni tal-baġit li jkopru d-dħul u l-infiq għas-sena kif ukoll in-noti relatati. (6) Il-kontijiet proviżorji, flimkien mal-ittra ta’ rappreżentazzjoni tal-uffiċjal tal-kontabbiltà, ġew riċevuti fil-31 ta' Marzu 2015, id-data finali għall-preżentazzjoni li hija permessa skont ir-Regolament Finanzjarju (ara l-Artikolu 147 tar-Regolament (UE, Euratom) Nru 966/2012). Il-kontijiet finali ġew riċevuti tmint ijiem qabel id-data ta' skadenza għall-preżentazzjoni, jiġifieri l-31 ta' Lulju, kif stipulat fl-Artikolu 148. Il-verżjoni riveduta tad-dokument tal-Kummissjoni Diskussjoni u Analiżi tar-Rapport Finanzjarju (FSDA) li jakkumpanja l-kontijiet intbagħtet lill-Qorti fl-1 ta' Settembru 2015. (7) Ara l-Linja Gwida ta' Prattika Rakkomandata 2 (RPG 2) “Financial Statement Discussion and Analysis” (Diskussjoni u Analiżi tar-Rapport Finanzjarju) tal-Bord dwar l-Istandards Internazzjonali tal-Kontabbiltà għas-Settur Pubbliku (IPSASB). (8) Inkluża l-preżentazzjoni konsolidata ta’ assi u obbligazzjonijiet kurrenti u mhux kurrenti, u l-preżentazzjoni simplifikata ta’ informazzjoni segmentali. (9) Il-Kummissjoni biħsiebha tirrifletti d-deċiżjonijiet tal-Qorti Ewropea tal-Ġustizzja ta' Ġunju 2015 li jannullaw deċiżjonijiet dwar il-korrezzjonijiet finanzjarji għal ammont ta' EUR 457 miljun fin-Nota 6 għall-kontijiet 2015. Dawn id-deċiżjonijiet diġà huma ttrattati bħala avvenimenti ta' aġġustament wara l-għeluq tal-karta tal-bilanċ fin-Nota 2.10 intitolata “Dispożizzjonijiet”(is-Sentenzi tal-Qorti tal-Ġustizzja tal-24 ta’ Ġunju 2015 fil-kawżi magħquda C-549/12 P u C-54/13 P li jannullaw żewġ Deċiżjonijiet tal-Kummissjoni li jammontaw għal EUR 94 miljun relatati ma' programmi tal-FEŻR fil-Ġermanja, u fil-kawża C-263/13 P, li jannullaw tliet Deċiżjonijiet tal-Kummissjoni li jammontaw għal EUR 363 miljun għal programmi tal-FEŻR fi Spanja). Dawn id-deċiżjonijiet affettwaw l-infiq taħt il-programmi operazzjonali 1994-1999. (10) Mhuwiex xieraq li korrezzjonijiet fuq klejms li saru “f'ras il-għajn” u li ma wasslux għal pagament jew li wasslu għal pagament imnaqqas jitqabblu mal-livell ta' pagamenti finali. (11) Il-livell ta' żball stmat li rrappurtajna fir-Rapport Annwali 2013 kien ta' 4,7 %. Il-livell stmat kumparabbli ppreżentat hawnhekk huwa 0,2 punti perċentwali inqas minħabba li aġġornajna l-kwantifikazzjoni tagħna ta’ żbalji fl-akkwist pubbliku (ara l-paragrafi 1.13 sa 1.14). (12) Il-livell ta’ żball stmat għall-2012 u l-2013 ġie aġġustat biex jittieħed kont tal-approċċ aġġornat għall-kwantifikazzjoni ta' żbalji serji fl-akkwist pubbliku (ara l-paragrafu 1.13). (13) Il-paragrafi 1.20 sa 1.22 jinkludu analiżi ulterjuri ta’ dawn ir-riskji distinti. (14) Il-pagamenti għall-appoġġ baġitarju dirett jikkontribwixxu għall-baġit ġenerali ta' Stat jew għall-baġit tiegħu għal politika speċifika jew objettiv speċifiku (ara wkoll il-paragrafi 8.7 u 8.8). (15) Ara wkoll il-paragrafu 1.21 tar-Rapport Annwali 2013. (16) Ġestjoni diretta (baġit implimentat direttament mill-Kummissjoni Ewropea), ġestjoni indiretta (implimentazzjoni tal-baġit fdat lil pajjiżi sħab mhux membri tal-UE, organizzazzjonijiet internazzjonali eċċ.), ġestjoni kondiviża (implimentazzjoni tal-baġit kondiviża bejn il-Kummissjoni u l-Istati Membri). (17) Evalwat fuq l-istess approċċ għas-sentejn (ara l-paragrafi 1.13 u 1.14). (18) Dan it-tqabbil jieħu kont kemm tar-riklassifikazzjoni tal-linji baġitarji biex jiġi żgurat li l-kapitoli jirriflettu l-intestaturi tal-QFP kif ukoll tal-approċċ aġġornat għal żbalji fl-akkwist. Ara wkoll il- Graff 1.3 . (19) II-biċċa l-kbira mill-infiq tal-kapitolu intitolat “Relazzjonijiet esterni, għajnuna u tkabbir” għall-2013 baqa' fil-kapitolu ekwivalenti għall-intestatura “Ewropa Globali” tal-QFP, kwantità żgħira ġiet ittrasferita għall-kapitolu intitolat “Koeżjoni ekonomika, soċjali u territorjali”, ara wkoll il- Graff 1.3 . (20) Ara n-nota 1 f'qiegħ it- Tabella 1.1 . (21) L-Aġenzija Ewropea għat-Tisħiħ tal-Kooperazzjoni Ġudizzjarja, l-Aġenzija Ewropea għall-Ġestjoni ta' Kooperazzjoni Operazzjonali fil-Fruntieri Esterni, l-Aġenzija Ewropea għat-Tmexxija Operattiva tas-Sistemi tal-IT Fuq Skala Kbira fl-Ispazju ta’ Libertà, Sigurtà u Ġustizzja, l-Uffiċċju Ewropew ta' Appoġġ fil-qasam tal-Asil, iċ-Ċentru Ewropew għall-Prevenzjoni u l-Kontroll tal-Mard, l-Awtorità Ewropea dwar is-Sigurtà fl-Ikel, iċ-Ċentru Ewropew għall-Monitoraġġ tad-Droga u d-Dipendenza fuq id-Droga, il-Kulleġġ Ewropew tal-Pulizija, l-Uffiċċju Ewropew tal-Pulizija, l-Aġenzija tal-Unjoni Ewropea għad-Drittijiet Fundamentali. (22) Dan it-tqabbil jieħu kont tal-approċċ aġġornat għal żbalji fl-akkwist. Ara wkoll il-paragrafi 1.13 u 1.14. (23) Prinċipalment l-infiq kopert mill-Kapitoli 7 u 8, kif ukoll partijiet mill-infiq kopert mill-Kapitoli 5 u 6. L-iżball estrapolat għall-infiq taħt ġestjoni kondiviża huwa bbażat fuq l-eżaminar ta' 687 tranżazzjoni (meħuda minn popolazzjoni ta' EUR 113-il biljun), l-estrapolazzjoni għal forom oħra ta' nefqa operazzjonali hija bbażata fuq l-eżaminar ta' 497 tranżazzjoni (meħuda minn popolazzjoni ta' EUR 23 biljun). (24) Ara l-paragrafi 1.19 sa 1.37 tar-Rapport Annwali 2012. (25) Għall-FEŻR u l-Fond ta' Koeżjoni, il-korrezzjonijiet li saru “f'ras il-għajn” u li ġew irrappurtati bħala implimentati fl-2014 huma ta' EUR [430] miljun. Minn dawn, 75 % kienu diġà implimentati fi snin preċedenti. (26) Pereżempju, jekk aġenzija tal-pagamenti agrikola tkun suġġetta għal korrezzjoni finanzjarja ta' 5 % u tagħmel pagamenti lill-bdiewa ta' EUR 100 miljun, hija tiġi rimborżata EUR 95 miljun mill-Kummissjoni, iżda l-Kummissjoni tirreġistra nfiq ta' EUR 100 miljun ibbilanċjat bi dħul assenjat ta' EUR 5 miljun. (27) Bħala tnaqqis fil-pagamenti jew inkella fil-forma ta’ fluss tal-flus lura għall-baġit tal-UE. Dan tal-aħħar jirriżulta fi dħul assenjat (ara l- Graff 2.2 ). (28) Wara l-għeluq tal-programmi. (29) F’każ ta’ nuqqas ta’ qbil tal-Istati Membri mal-Kummissjoni (ara l-paragrafu 1.25(b) tar-Rapport Annwali 2012). (30) Proċedura pluriennali li tippermetti l-irkupru ta' somom imħallsa lill-Istati Membri jekk dawn il-pagamenti ikunu saru bi ksur ta' regoli tal-UE jew jekk ikun hemm dgħufijiet fis-sistemi ta’ ġestjoni u kontroll tal-Istat Membru. Ara wkoll il-paragrafu 7.59. (31) Sussegwentement, Franza nediet appell quddiem il-Qorti tal-Ġustizzja tal-Unjoni Ewropea kontra d-deċiżjoni li timponi l-korrezzjoni finanzjarja. (32) Ara l-paragrafi 1.26 u 1.32 tar-Rapport Annwali 2012. (33) Dan effettivament inaqqas ir-rata ta’ kofinanzjament mill-UE. (34) Ara r-Rapport Annwali 2013, il-paragrafi 1.13 sa 1.15. (35) Ir-rapport ta' sinteżi u r-rapporti annwali tal-attività tal-Kummissjoni huma disponibbli fuq is-sit web tal-Kummissjoni: rapport ta' sinteżi: http://ec.europa.eu/atwork/planning-and-preparing/synthesis-report/index_mt.htm, rapporti annwali tal-attività: http://ec.europa.eu/atwork/key-documents/index_mt.htm. (36) Ara n-nota 10 f'qiegħ il-paġna 12 u n-nota 13 f'qiegħ il-paġna 13 tar-rapport ta' sinteżi. (37) Riżerva fir-rigward tal-Programm ta' Appoġġ għall-Politika tat-Teknoloġiji tal-Informazzjoni u l-Komunikazzjoni (ICT-PSP) tal-pajjiżi li jipparteċipaw fil-Programm Kwadru għall-Kompetittività u l-Innovazzjoni (CIP), minħabba li r-rata tal-iżball residwu hija ogħla minn 2 % (2,94 %). (38) Riżerva fir-rigward ta’ ġestjoni indiretta mill-pajjiżi benefiċjarji minħabba li r-rata tal-iżball residwu hija ogħla minn 2 % (2,67 %). (39) Il-kwistjonijiet identifikati fir-Rapport Annwali 2013 wasslu għal riżerva ta’ reputazzjoni ġdida fid-DĠ NEAR (preċedentement id-Direttorat Ġenerali għat-Tkabbir (id-DĠ ELARG), ara l-paragrafu 7.16 tar-Rapport Annwali 2013). (40) Riżerva fir-rigward tal-infiq fil-qasam tal-Politika Estera u ta' Sigurtà Komuni (PESK) minħabba li r-rata tal-iżball residwu kienet ogħla minn 2 % (2,13 %). (41) Id-Direttorat Ġenerali għall-Politika Reġjonali u Urbana (id-DĠ REGIO) qasam ir-riżerva rikorrenti tiegħu fuq il-Fond Ewropew għall-Iżvilupp Reġjonali (FEŻR)/il-Fond ta’ Koeżjoni (FK)/l-Istrument għall-Assistenza ta' Qabel l-Adeżjoni (IPA), fi tnejn: waħda fuq il-FEŻR/FK u waħda fuq l-IPA. (42) Id-Direttorat Ġenerali għas-Saħħa u s-Sikurezza Alimentari (id-DĠ SANTE) neħħa r-riżerva tiegħu relatata mal-programmi ta’ eradikazzjoni u ta' monitoraġġ tal-mard tal-annimali fil-qasam ta’ politika tal-ikel u l-għalf. (43) Ara l-Anness 2 għar-rapport ta' sinteżi. (44) Rapport dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2013, Taqsima III – Il-Kummissjoni u Aġenziji Eżekuttivi 2014/2075(DEC) (A8-0101/2015). (45) Struzzjonijiet Permanenti għar-Rapporti Annwali tal-Attività 2014 (SEC(2014) 553). (46) Din hija r-rata ta’ żball stmata jew maqbuda fiż-żmien meta saru l-pagamenti (mhux ir-rata tal-iżball residwu), jiġifieri mingħajr aġġustament għal żbalji kkoreġuti ex post. Ir-rata ta’ żball tiġi kkalkulata fuq bażi pponderata għad-direttorat ġenerali fl-intier tiegħu. (47) L-ammont f'riskju huwa l-valur assoċjat mal-parti mill-infiq li jitqies li mhuwiex f'konformità mar-rekwiżiti regolatorji u kuntrattwali applikabbli wara l-applikazzjoni ta' kontrolli intenzjonati biex jimmitigaw ir-riskji ta' konformità. F’każ li rata ta’ żball speċifika ma tkunx disponibbli għal xi kategoriji ta’ nfiq jew sistemi ta’ kontroll, ir-rata ta' żball medja u l-ammont f’riskju jiġu ppreżentati bħala firxa, bis-suppożizzjoni li r-rata ta’ żball għall-kategoriji ta' nfiq jew is-sistemi ta’ kontroll ikkonċernati tkun bejn 0 % u 2 %. (48) Ara t-Tabella 1 fir-rapport ta' sinteżi. (49) Ara wkoll il-paragrafu 1.55. (50) Ara t-taqsima 2.4, il-paġna 13 tar-rapport ta' sinteżi. (51) Ara t-taqsima 2.3, il-paġna 9 tar-rapport ta' sinteżi. (52) Fil-koeżjoni – għall-FEŻR/FK ir-rata ta' żball medja ġiet aġġustata minn 1,8 % kif irrappurtata mill-awtoritajiet tal-awditjar għal 2,6 %, għall-FSE – minn 1,9 % għal 2,8 %. Fl-agrikoltura – ir-rati ta' żball irrappurtati mill-aġenziji tal-pagamenti ġew aġġustati minn 0,55 % għal 2,54 % għall-pagamenti diretti u minn 1,52 % għal 5,09 % għall-iżvilupp rurali. (53) Dan l-aġġustament huwa relatat mad-DĠ DEVCO. Il-Kummissjoni għamlet aġġustament korrispondenti, għall-istima tal-kapaċità korrettiva futura. (54) L-impatt ta' dawn l-aġġustamenti kien sinifikanti: pereżempju għad-DĠ REGIO t-tneħħija ta' korrezzjonijiet “ex ante” naqqset l-istima tal-kapaċità korrettiva b'EUR 153 miljun għal EUR 1,2 biljun. (55) Għal tmien DĠ li ppreżentaw stima waħda tal-ammont f'riskju, il-kapaċità korrettiva stmata hija ogħla mill-istima. Minn dawk id-DĠ li rrappurtaw stima ta' livell superjuri u livell inferjuri, f'erba' każijiet il-livell stmat ta' korrezzjoni futura huwa ogħla mill-istima ta' livell inferjuri, u f'każ wieħed huwa ogħla mill-istima ta' livell superjuri. (56) Il-paġna 33 tal-Istruzzjonijiet Permanenti għar-Rapporti Annwali tal-Attività 2014. (57) Ara t-taqsima 3.1, il-paġna 17 tar-rapport ta' sinteżi. (58) Fis-sena kalendarja 2014 għaddejna 16-il każ lill-OLAF (relatati mas-snin tal-awditjar 2013 u 2014) (fl- 2013: 14). Uħud minn dawn il-każijiet jirriżultaw minn xogħol mhux relatat mad-dikjarazzjoni ta’ assigurazzjoni. (59) Aħna ma nipprovdux valutazzjoni speċifika jew kapitolu separat għall-infiq taħt l-Intestatura 3 (“Sigurtà u ċittadinanza”) u l-Intestatura 6 (“Kumpensi”) tal-QFP, u lanqas għal infiq ieħor (strumenti speċjali barra l-QFP 2014-2020 bħar-Riżerva għal Għajnuna f'Emerġenza, il-Fond Ewropew ta' Aġġustament għall-Globalizzazzjoni, il-Fond ta’ Solidarjetà tal-Unjoni Ewropea u l-Istrument ta' Flessibbiltà). Madankollu, ix-xogħol f'dawn l-oqsma jikkontribwixxi għall-konklużjoni kumplessiva tagħna dwar l-infiq għas-sena 2014. Sors: Il-Qorti Ewropea tal-Awdituri. ANNESS 1.1 APPROĊĊ U METODOLOĠIJA TAL-AWDITJAR 1. L-approċċ tal-awditjar tagħna huwa deskritt fil-Manwal għall-Awditu Finanzjarju u tal-Konformità li huwa disponibbli fuq is-sit web tagħna. Aħna nużaw mudell ta’ aċċertament biex nippjanaw ix-xogħol tagħna. Fl-ippjanar tagħna, aħna nqisu r-riskju li jseħħu l-iżbalji (riskju inerenti) u r-riskju li l-iżbalji ma jiġux ipprevenuti jew maqbuda u kkorreġuti (riskju tal-kontroll). Parti 1 – Approċċ u metodoloġija tal-awditjar għall-affidabbiltà tal-kontijiet 2. Il-kontijiet konsolidati jikkonsistu: A. fir-rapporti finanzjarji konsolidati; u B. fir-rapporti aggregati dwar l-implimentazzjoni tal-baġit. Il-kontijiet konsolidati għandhom jippreżentaw b'mod xieraq, fl-aspetti materjali kollha: — il-pożizzjoni finanzjarja tal-Unjoni Ewropea fi tmiem is-sena; — ir-riżultati tal-operazzjonijiet tagħha u l-flussi tal-flus tagħha; u — it-tibdil fl-assi netti għas-sena li tkun intemmet. L-awditu tagħna jinvolvi: (a) Evalwazzjoni tal-ambjent tal-kontroll kontabilistiku. (b) Iċċekkjar tal-funzjonament ta’ proċeduri kontabilistiċi ewlenin u l-proċess ta’ għeluq fi tmiem is-sena. (c) Kontrolli analitiċi (konsistenza u raġonevolezza) fuq id-data kontabilistika prinċipali. (d) Analiżijiet u rikonċiljazzjonijiet ta' kontijiet u/jew ta' bilanċi. (e) Testijiet sostantivi ta' impenji, pagamenti u entrati speċifiċi fil-karta tal-bilanċ ibbażati fuq kampjuni rappreżentattivi. (f) Sa fejn ikun possibbli, u skont l-istandards internazzjonali tal-awditjar, l-użu minn xogħol awdituri oħra. Dan huwa partikolarment il-każ għall-awditu ta’ dawk l-attivitajiet mutwatarji u mutwanti mmaniġġjati mill-Kummissjoni, li għalihom hemm disponibbli ċertifikati tal-awditjar esterni. Parti 2 – Approċċ u metodoloġija tal-awditjar għar-regolarità tat-tranżazzjonijiet 3. L-awditu tar-regolarità tat-tranżazzjonijiet li fuqhom huma bbażati l-kontijiet jinvolvi ttestjar dirett ta' tranżazzjonijiet (ara t- Tabella 1.1 ). Aħna naċċertaw jekk dawn ikunux f’konformità mar-regoli u r-regolamenti rilevanti. Kif nittestjaw it-tranżazzjonijiet 4. Fi ħdan kull valutazzjoni speċifika (il-Kapitoli 4 sa 9), aħna nwettqu testijiet diretti ta’ tranżazzjonijiet abbażi ta’ kampjun rappreżentattiv ta' tranżazzjonijiet. L-ittestjar tagħna jipprovdi stima tal-punt sa fejn it-tranżazzjonijiet fil-popolazzjoni kkonċernata jkunu irregolari. 5. L-ittestjar tat-tranżazzjonijiet jinvolvi eżaminar ta' kull tranżazzjoni magħżula. Aħna niddeterminaw jekk il-klejm jew il-pagament sarx għall-iskopijiet approvati mill-baġit u speċifikati fil-leġiżlazzjoni rilevanti jew le. Aħna neżaminaw il-kalkolu tal-ammont tal-klejm jew tal-pagament (għal klejms li jkunu akbar nibbażaw fuq għażla rappreżentattiva tal-entrati li fuqhom is-sussidju jkun ibbażat). Dan jinvolvi l-ittraċċar tat-tranżazzjoni mill-kontijiet baġitarji sal-livell tar-riċevitur finali (eż. bidwi, l-organizzatur ta' kors ta' taħriġ, jew promotur ta' proġett tal-għajnuna għall-iżvilupp). Aħna nittestjaw il-konformità f’kull livell. Ikun hemm żball meta t-tranżazzjoni (fi kwalunkwe livell): — tiġi kkalkulata b’mod skorrett; jew — ma tissodisfax rekwiżit regolatorju jew dispożizzjoni kuntrattwali. 6. Għad-dħul, l-eżaminar tagħna tar-riżorsi proprji bbażati fuq it-taxxa fuq il-valur miżjud u fuq l-introjtu nazzjonali gross jieħu bħala punt tat-tluq l-aggregati makroekonomiċi rilevanti li fuqhom dawn jiġu kkalkulati. Aħna neżaminaw is-sistemi ta’ kontroll tal-Kummissjoni għall-ipproċessar tagħhom sakemm il-kontribuzzjonijiet mill-Istati Membri jkunu ġew riċevuti u rreġistrati fil-kontijiet konsolidati. Għar-riżorsi proprji tradizzjonali aħna neżaminaw il-kontijet tal-awtoritajiet doganali u l-fluss tad-dazji sakemm l-ammonti jiġu riċevuti mill-Kummissjoni u rreġistrati fil-kontijiet. 7. Għall-infiq aħna neżaminaw il-pagamenti meta l-infiq ikun iġġarrab, ġie rreġistrat u aċċettat (“pagamenti kontabilizzati għall-ispejjeż”). Dan l-eżaminar ikopri l-kategoriji kollha ta’ pagamenti (inklużi dawk li jkunu saru għax-xiri ta’ assi). Aħna ma neżaminawx pagamenti bil-quddiem fil-punt meta jsiru. Neżaminaw pagamenti bil-quddiem meta: — ir-riċevitur finali tal-fondi tal-UE (eż. bidwi, istitut ta’ riċerka, kumpanija li tipprovdi xogħlijiet jew servizzi wara proċeduri ta' akkwist pubbliku) jipprovdi evidenza dwar l-użu xieraq tagħhom; u — il-Kummissjoni (jew istituzzjoni jew korp ieħor li jimmaniġġja l-fondi tal-UE) taċċetta li l-użu finali tal-fondi jkun iġġustifikat billi tapprova l-pagament bil-quddiem. 8. Il-kampjun tal-awditjar tagħna huwa mfassal biex jipprovdi stima tal-livell ta' żball fil-popolazzjoni awditjata fl-intier tagħha. Aħna neżaminaw klejms jew pagamenti li jkunu akbar billi nagħżlu entrati (eż. fatturi ta' proġett, irqajja' art fi klejm li jagħmel bidwi, ara l-paragrafu 5) biex nawditjaw fi ħdan tranżazzjonijiet individwali bl-użu ta' kampjunar ta' unitajiet monetarji (MUS). B'hekk, f’każ li l-entrati eżaminati jkunu parti minn proġett jew minn klejm ta' bidwi, ir-rata ta’ żball irrappurtata għal dawn l-entrati ma tkunx tikkostitwixxi rata ta’ żball għall-proġett awditjat jew għall-klejm ta' bidwi, iżda tikkontribwixxi għall-evalwazzjoni kumplessiva tal-infiq tal-UE. 9. Aħna ma neżaminawx tranżazzjonijiet f'kull Stat Membru, stat benefiċjarju u/jew reġjun kull sena. L-eżempji pprovduti fir-rapport annwali huma għal skopijiet illustrattivi u juru l-iżbalji l-aktar tipiċi misjuba. It-tismija ta' ċerti Stati Membri, stati benefiċjarji u/jew reġjuni ma tfissirx li l-eżempji ppreżentati ma jseħħux band'oħra. L-eżempji illustrattivi ppreżentati f'dan ir-rapport ma jiffurmawx bażi biex jinsiltu konklużjonijiet dwar l-Istati Membri, l-istati benefiċjarji u/jew ir-reġjuni kkonċernati. 10. L-approċċ tagħna mhuwiex imfassal biex jiġbor data dwar il-frekwenza ta' żball fil-popolazzjoni. Għalhekk, iċ-ċifri ppreżentati dwar il-frekwenza ta’ żball mhumiex indikazzjoni tal-frekwenza ta’ żball fi tranżazzjonijiet iffinanzjati mill-UE jew fi Stati Membri individwali. L-approċċ tal-kampjunar tagħna japplika ponderazzjoni differenti għal tranżazzjonijiet differenti. Il-kampjunar tagħna jirrifletti l-valur tal-infiq ikkonċernat u l-intensità tax-xogħol tal-awditjar. Din il-ponderazzjoni titneħħa f'tabella tal-frekwenza li għalhekk tagħti l-istess ponderazzjoni għall-iżvilupp rurali bħalma tagħti għall-appoġġ dirett fil-qasam ta' “Riżorsi Naturali” u l-istess ponderazzjoni għall-infiq relatat mal-Fond Soċjali bħalma tagħti għall-pagamenti reġjonali u ta’ koeżjoni fil-kapitolu “Koeżjoni”. Il-frekwenza relattiva ta' żball f'kampjuni meħuda fi Stati Membri differenti ma tistax tkun gwida għal-livell relattiv ta' żball fi Stati Membri differenti. Kif nevalwaw u nippreżentaw ir-riżultati tal-ittestjar tat-tranżazzjonijet 11. L-iżbalji fit-tranżazzjonijiet iseħħu għal diversi raġunijiet. Dawn jieħdu għadd ta’ forom differenti skont in-natura tal-ksur u tar-regola speċifika jew ir-rekwiżit kuntrattwali li ma ssegwiex. It-tranżazzjonijiet individwali jistgħu jkunu totalment jew parzjalment milquta minn żball. L-iżbalji maqbuda u kkoreġuti qabel il-kontrolli mwettqa minna u indipendentement minnhom huma esklużi mill-kalkolu u mill-frekwenza ta' żball. Huma juru li s-sistemi ta’ kontroll ikunu ħadmu b’mod effettiv. Aħna nqisu jekk l-iżbalji individwali jkunux kwantifikabbli jew mhux kwantifikabbli. Aħna nieħdu kont tal-punt sa fejn ikun possibbli li jitkejjel kemm mill-ammont awditjat kien milqut minn żball. 12. Ħafna żbalji jseħħu fl-applikazzjoni tal-liġijiet dwar l-akkwist pubbliku. Biex il-prinċipji bażiċi ta' kompetizzjoni previsti fil-liġijiet u r-regolamenti tal-UE jiġu rrispettati, iridu jitħabbru proċeduri sinifikanti. L-offerti jridu jiġu evalwati skont kriterji speċifikati. Il-kuntratti ma jistgħux jinqasmu b'mod artifiċjali biex jiġi evitat li s-sollijiet jinqabżu (1). 13. Il-kriterji tagħna għall-kwantifikazzjoni ta’ żbalji fl-akkwist pubbliku huma deskritti fid-dokument intitolat “Non-compliance with the rules on public procurement – types of irregularities and basis for quantification” (Nuqqas ta' konformità mar-regoli dwar l-akkwist pubbliku – tipi ta' irregolaritajiet u bażi għall-kwantifikazzjoni) (2). 14. Il-kwantifikazzjoni tagħna tista' tkun differenti minn dik użata mill-Kummissjoni jew mill-Istati Membri meta jkunu qed jiddeċiedu kif għandu jkun ir-rispons għall-applikazzjoni skorretta tar-regoli tal-akkwist pubbliku. Livell ta' żball stmat (rata tal-iżball l-aktar probabbli) 15. Aħna nistmaw il-livell ta’ żball bl-użu tar-rata tal-iżball l-aktar probabbli (MLE). Aħna nagħmlu dan għal kull intestatura tal-QFP, u għall-infiq mill-baġit kollu kemm hu. L-iżbalji kwantifikati biss huma parti mill-kalkolu. Il-perċentwal tal-MLE huwa stima statistika tal-perċentwal probabbli ta’ żball fil-popolazzjoni. Eżempji ta’ żbalji huma l-ksur kwantifikabbli tar-regolamenti, ir-regoli, u l-kundizzjonijiet ta' kuntratti u ta' għotjiet, applikabbli. Aħna nistmaw ukoll il-limitu inferjuri tal-iżball (LEL) u l-limitu superjuri tal-iżball (UEL) (ara l-illustrazzjoni hawn taħt). 16. Il-perċentwal tal-erja skura taħt il-kurva jindika l-probabbiltà li l-livell ta’ żball tal-popolazzjoni jinsab bejn l-LEL u l-UEL. 17. Aħna nippjanaw ix-xogħol tagħna abbażi ta’ soll ta’ materjalità ta’ 2 %. Aħna nużaw il-livell ta’ materjalità bħala gwida għall-opinjoni tagħna. Aħna nieħdu wkoll kont tan-natura, l-ammont u l-kuntest tal-iżbalji meta nkunu qed niffurmaw l-opinjoni tagħna. Kif neżaminaw is-sistemi u nirrappurtaw ir-riżultati 18. Il-Kummissjoni, l-istituzzjonijiet u l-korpi l-oħra tal-UE, l-awtoritajiet tal-Istati Membri, il-pajjiżi u/jew ir-reġjuni benefiċjarji jistabbilixxu sistemi. Huma jużaw dawn is-sistemi biex jimmaniġġjaw ir-riskji għall-baġit, inkluża r-regolarità tat-tranżazzjonijiet. L-eżaminar tas-sistemi huwa partikolarment utli għall-identifikazzjoni ta’ rakkomandazzjonijiet għal titjib. 19. Kull intestatura tal-QFP, inkluż id-dħul, tinvolvi ħafna sistemi individwali. Aħna nagħżlu kampjun ta’ sistemi kull sena. Aħna nippreżentaw ir-riżultati b’rakkomandazzjonijiet għal titjib. Kif naslu għall-opinjonijiet tagħna fid-dikjarazzjoni ta’ assigurazzjoni 20. Ix-xogħol kollu tagħna rrappurtat fil-Kapitoli 4 sa 9 jifforma l-bażi għall-opinjoni tagħna dwar ir-regolarità tat-tranżazzjonijiet li fuqhom huma bbażati l-kontijiet konsolidati tal-Unjoni Ewropea. L-opinjoni tagħna hija stipulata fid-dikjarazzjoni ta’ assigurazzjoni. Meta nkunu qed niffurmaw l-opinjoni tagħna nqisu jekk żball ikunx pervażiv. Ix-xogħol tagħna jippermettilna naslu għal opinjoni infurmata dwar jekk l-iżbalji fil-popolazzjoni jaqbżux jew jaqgħux fi ħdan il-limiti ta’ materjalità. L-aħjar stima tagħna tal-livell ta’ żball għall-infiq kumplessiv fl-2014 hija ta' 4,4 %. Aħna ninsabu aktar minn 95 % fiduċjużi li l-livell ta' żball għall-popolazzjoni awditjata huwa materjali. Il-livell ta' żball stmat li nstab fl-intestaturi differenti tal-QFP ivarja kif deskritt fil-Kapitoli 4 sa 9. Aħna vvalutajna l-iżball bħala pervażiv – huwa jestendi fil-maġġoranza tal-oqsma ta’ nfiq. Frodi suspettata 21. Jekk ikollna raġuni biex nissuspettaw li tkun twettqet attività frodulenti, aħna nirrappurtaw dan lill-OLAF, l-uffiċċju tal-Unjoni kontra l-frodi. L-OLAF huwa responsabbli mit-twettiq ta’ kull investigazzjoni li tirriżulta. Aħna nirrappurtaw bosta każijiet kull sena lill-OLAF. Parti 3 – Rabta bejn l-opinjonijiet tal-awditjar għall-affidabbiltà tal-kontijiet u r-regolarità tat-tranżazzjonijiet 22. Aħna ħriġna: (a) opinjoni tal-awditjar dwar il-kontijiet konsolidati tal-Unjoni Ewropea għas-sena finanzjarja li ntemmet; u (b) opinjonijiet tal-awditjar dwar ir-regolarità tad-dħul u l-pagamenti li fuqhom huma bbażati dawk il-kontijiet. 23. Ix-xogħol tagħna u l-opinjonijiet tagħna jsegwu l-Istandards Internazzjonali tal-Awditjar u l-Kodiċijiet tal-Etika tal-IFAC u l-Istandards Internazzjonali tal-Istituzzjonijiet Supremi tal-Awditjar tal-INTOSAI. 24. Dawn l-istandards jipprevedu wkoll is-sitwazzjoni fejn l-awdituri joħorġu opinjonijiet tal-awditjar dwar l-affidabbiltà tal-kontijiet u r-regolarità tat-tranżazzjoniiet li fuqhom huma bbażati dawk il-kontijiet, billi jiddikjaraw li opinjoni modifikata dwar ir-regolarità tat-tranżazzjonijiet fiha nfisha ma twassalx għal opinjoni modifikata dwar l-affidabbiltà tal-kontijiet. Ir-rapporti finanzjarji li dwarhom nesprimu opinjoni, b'mod partikolari n-Nota 6, jirrikonoxxu li hemm kwistjoni materjali fir-rigward ta' ksur tar-regoli li jirregolaw l-ispejjeż iddebitati lill-baġit tal-UE. Għaldaqstant iddeċidejna li l-eżistenza ta' livell materjali ta' żball li jolqot ir-regolarità mhi